Ne tiče me se - Najčešći odgovor Evropljana o novom hladnom ratu | Novine Toronto\nNovo istraživanje pokazalo je da većina Evropljana misli da su SAD u novom hladnom ratu sa Kinom i Rusijom, ali i da ih se to ne tiče, prenosi Radio slobodna Evropa (RSE) pisanje svetskih medija.\nIstovremeno, Evropljani misle da je verovatnije da će institucije Evropske unije biti uključene u takav medjunarodni sukob, nego njihove zemlje, što bi moglo ugroziti zajednički evropski odgovor u slučaju rasta tenzija.\nIako većina Evropljana veruje da je u toku novi hladni rat izmedju SAD i Kine, 85 odsto njih kaže da taj sukob ne utiče neposredno na njihove živote, ukazuje Tajms (The Times) na istraživanja tink-tenka Evropski savet za spoljne odnose (European Council on Foreign Relations - ECFR).\nManjak interesovanja evropske javnosti po tom pitanju dolazi dok se zemlje predvođene Francuskom nadmeću sa SAD u suzbijanju sve većeg uticaja Kine, piše londonski list, dodajući da nalazi anketa u 12 evropskih zemalja ukazuju da nezadovoljstvo Francuske i Evrope zbog nove alijanse SAD, Velike Britanije i Australije protiv Kine nema veliku podršku u Evropi.\nIstraživanje je pokazalo da 62 odsto ispitanih misli da je počeo novi hladni rat između SAD i Kine, ali da samo 15 odsto njih smatra da je njihova zemlja umešana, dok se skoro 60 odsto ne slaže da je njihova zemlja u sukobu s Kinom.\nJaz izmedju javnog mnjenja i "jastrebova" u Vašingtonu ili Briselu koji žele da obuzdaju Peking takodje je veliki po pitanju Rusije – 59 odsto ispitanih veruje da se s tom zemljom vodi novi hladni rat, ali samo 25 odsto kaže da ih to direktno pogadja.\nOko 44 odsto smatra je da je hladni rat s Rusijom realniji nego s Kinom, mada većina ne misli da se to njih tiče.\nS druge strane, iako Evropljani većinom ne vidi svoju zemlju kao direktnog učesnika hladnog rata izmedju Amerike i njenih glavnih geopolitičkih rivala, Kine i Rusije, više njih smatra da je liderstvo Evropske unije u Briselu deo novog medjunarodnog sukoba, ističe Gardijan.\nDok, kako piše list, osnivanje saveza Aukus SAD, Velike Britanije i Australije i dalje izaziva reakcije i usred razgovora o raskolima u zapadnom savezu, autori izveštaja kažu da podaci istraživanja ukazuju na jasnu opasnost od proširenja jaza izmedju evropskog i američkog javnog mnjenja.\nOdgovori takodje ukazuju na razlike izmedju političkih ambicija u Briselu i članica EU, navodi Gardijan (The Guardian), dodajući da autori izveštaja kažu da to može podriti efikasan evropski odgovor u slučaju eskalacije tenzija s Kinom i Rusijom.\nAutori studije navode da bi Evropljani mogli "konačno da prepoznaju zajedničku evropsku spoljnu politiku" kada je reč o Kini i Rusiji, pošto vide Brisel a ne svoje nacionalne vlade kao "najbolje mesto za odbranu svojih interesa i vrednosti".\nOni, medjutim, ukazuju da tvrd pristup Brisela ima malu podršku u Evropi i da bi pitanje novog hladnog rata pre moglo da odbije nego da privuče evropske birače, pa bi kreatori evropske politike trebalo da se iznesu argumente za snažan atlantski savez na nov način.\n"Evropska javnost misli da je u toku novi hladni rat, ali ne žele da imaju veze s tim", rekao je Mark Leonard, koautor studije i direktor ECFR-a, dodajući da istraživanje pokazuje da pitanje novog hladnog rata može "otuđiti evropske glasače".\nDok skoro dve trećine Evropljana misli da su SAD u hladnom ratu s Kinom, samo 31 odsto veruje da je EU verovatno ili definitivno u takvom sukobu s Kinom, što je dvostruko više nego procenat onih koji misle da je njihova zemlja u hladnom ratu.\nZapravo, 91 odsto ispitanih u Madjarskoj, 80 odsto u Bugarskoj, 79 odsto u Portugalu i 78 odsto u Austriji kažu da njihova zemlja nije u sukobu s Pekingom, pri čemu većina Evropljana ne vidi Kinu kao pretnju po svoj način življenja.\nU pogledu Rusije, dok 59 odsto ispitanih misli da je Vašington u hladnom ratu s Moskvom, 44 odsto je saglasno da je EU u tom sukobu, a samo 26 odsto se ne slaže.\nTaj jaz bi se mogao objasniti time što neke članice EU prepuštaju spoljnu politiku Briselu da brani evropske vrednosti i demonstrira snagu, navodi EUobserver, ali i ukazuje da izveštaj takođe upozorava da bi se to moglo objasniti sve većim jazom izmedju evropskog i američkog javnog mnjenja, kao i izmedju nacionalnih pristupa i čvršće pozicije političkih lidera EU.\n"Ako je ovo novo ispitivanje zahvatilo trajan trend, ono otkriva da evropska javnost nije spremna da vidi rast tenzije s Kinom i Rusijom kao novi hladni rat", naveo je Ivan Krastev, koautor izveštaja i predsednik Centra za liberalne strategije.\n"Zasad su samo evropske institucije, a ne evropska javnost, spremne da vide svet sutrašnjice kao sve veći sistem nadmetanja izmedju demokratije i autoritarizma", dodao je on.\nIzveštaj takodje navodi da je "novi Zapad" koalicija Vašingtona i Brisela a ne SAD i Evrope, ističe EUobserver.\n"Za razliku od prvog hladnog rata, (Evropljani) ne vide neposrednu, egzistencijalnu pretnju evropskom susedstvu ili osećaj ideološke kohezije u slobodnom svetu", naveo je direktor ECFR-a Mark Leonard.\n"Političari više ne mogu da se oslanjaju na tenzije s Rusijom i Kinom kako bi ubedili biračko telo u vrednost snažne atlantske alijanse. Umesto toga, oni moraju da naprave argument na osnovu evropskih interesa, pokazujući kako rebalansirana alijansa može osnažiti i vratiti suverenitet evropskim građanima u opasnom svetu", dodao je Leonard.


TRAGEDIJA U SAD: Troje poginulo, prešli branu spuštajući se rekom | Novosti.rs\nDirektor službe za vanredne situacije okruga Rokingem Rodni Kejts rekao je novinarima da je grupa od devet ljudi koja se spuštala rekom Dan sinoć prešla preko brane "Đuk Enerdži" , u blizini Edena, prenosi AP.\nZaposleni u kompaniji, koji je primetio incident, pozvao je policiju, a ubrzo su se u potragu uključili čamci i policijski helikopteri.\nVlasti su potvrdile da su tri osobe poginule u ovoj nesreći, a četvoro je spašeno i prebačeno u bolnicu sa povredama koje nisu opasne po život, dok za dve osobe policija još traga.\nSAD vesti Severna Karolina Rodni Kejts Tragedija u SAD\nIZDATO ZDRAVSTVENO UPOZORENJE: Rekordne temperature, bukte šumski požari, a najgore tek čeka jedan deo Amerike (FOTO)\n17. 06. 2021. u 11:21\nHRVATSKA policija uhapsila je muškarca i ženu nakon što su dobili dojavu da su u jednom zaključanom vozilu u Poreču dvoje dece i pas.\n11:49 KONCERTI ZA PAMĆENJE: U Vranjačkoj Bnji završen Međunarodni festival klasične muzike "Vrnjci"\n11:49 BEZOS ZA DAN IZGUBIO 14 MILIJARDI DOLARA: Evo ko je sada najbogatiji čovek na svetu\n11:45 NESVAKIDAŠNJA NEZGODA KOD BELE PALANKE: Mladen pumpao gumu, pa završio u bolnici sa slomljenom lobanjom\n11:42 UŽAS U HRVATSKOJ: Mladi par ostavio dvoje dece i psa zaključane u automobilu sat vremena\n11:33 NIŠTA OD SENZACIJE: Srbi posle drame i petog odlučujućeg meča izgubili od Brazilaca


Updated četvrtak 12 08 2021 06:50:10\nPosted subota 07 08 2021 00:39:47\nBack 4 Blood je ime igre koju u saradnji sa Warner Bros. Interactive razvija Turtle Rock Studios, autori fantastične zombi pucačine koju su razvili za Valve - Left 4 Dead, sećate se, zar ne? Da, ponovo je u pitanju zombie shooter, a autori iz Turtle Rocka su najavavili još 2019. godine da je u pitanju ''potpuno originalni premium naslov koji će doneti najbolje iz žanra i najmoderniju tehnologiju''.\nImali smo priliku da se malo pozabavimo open betom koja traje od 5. do 9. avgusta, koja je dostupna svim igračima koji su pre-orderovali igru (kao i nama uticajnim gaming novinarima ;)). Za sve ostale potpuno otvorena besplatna beta biće dostupna od 12. do 16. avgusta.\nTakođe, Back 4 Blood je naša IGN First igra za mesec avgust tako da ćete čitati i gledati još dosta o ovom naslovu kod nas u narednim danima.\nZa početak tu je moj sinoćni pokušaj igranja tutoriala i prve misije na PlayStationu 5 sa veoma zabavnim cross-play saborcima i izuzetno kooperativnim botovima! (NAPOMENA: Video je sa mog privatnog kanala, sirov i neprikladan za mlađe od 18 godina, baš kao i sama igra).\nBack 4 Blood izlazi 12. oktobra za PC, PS4, PS5 i sve aktuelne Xbox konzole.


Kreatori "Igre prestola" krvoproliće pravdaju istorijskim događajima (VIDEO) – Nadlanu.com\nKreatori "Igre prestola" krvoproliće pravdaju istorijskim događajima (VIDEO)\nObjavljeno 7. juna 2013. / 12:02:02\nNajnovija epizoda HBO-ove serije "Igra prestola" je šokirala gledaoce širom sveta, a mi upozoravamo one koji je još nisu odgledali, a to planiraju, da ne čitaju ovaj tekst. Serija koja se već u prvoj sezoni pokazala kao veoma brutalna, tu reputaciju je još jednom učvrstila, a kreatori serije naglašavaju da su nemili događaji u poslednjoj epizodi preuzeti iz škotske istorije.\nJedna od tih krvavih večera je i “Crna večera” iz 1440. godine u Edimburg zamku, kada je domaćin Ser Vilijam Krišton sasekao glavu 16-godišnjeg Grofa Daglasa i njegovih ljudi nakon što im je poslužio zloslutnu glavu crnog bika.\nOno što su poznavaoci istorije i zagriženi fanovi “Igre prestola” najviše zamerili ovom krvoproliću je činjenica da je do njega došlo kršenjem “zakona gostoprimstva”, kada su se Lanisteri okrenulio protiv svojih gostiju, Starkovih.\n“To sam uzeo iz istorije”, rekao je Martin u intervjuu. “Zakoni gostoprimstva su stvarno postojali u Srednjem veku.” Ovaj nepisani zakon je glasio da, kada ljudi zajedno podele obrok, nemaju prava da naude jedan drugome.\n“U slučaju da se prekrši ovaj zakon, obično se govorilo da su se ubice proklele za sva vremena”, objašnjava Martin.\n“Koliko god stvari ja izmislio”, kaže pisac, “uvek će biti stvari u istoriji koje su brutalnije i strašnije”.\nčinjenicecrvena svadbaigra prestolaistorijakrvoproli?e\nHIT DIJAGNOZA: Zašto je Stanija ostala mala?\nDinkić: Lideri vladajuće koalicije danas o antikriznim merama


Novogodišnja donacija SBB fondacije - Advertiser Serbia\nS ovim u vezihumanitarne akcijeJovana LukićSBB fondacija\nBEOGRAD – Već devetu godinu zaredom SBB fondacija nastavlja tradiciju i umesto kupovine novogodišnjih poklona saradnicima, u njihovo i svoje ime, pomaže onima kojima je pomoć potrebna. Ove godine SBB fondacija opredelila je ukupno 10.000 evra za Centar Zvezda, DrumoDom i Plavu školjku\n“Veliki broj organizacija radi veoma odgovoran posao na zaista kvalitetan način, osnažuje, uči, vodi brigu o velikom broju dece i ljudi i zato u ovom periodu godine želimo da poklonimo njima posebnu pažnju, a njihovim korisnicima ulepšamo praznike. Trudimo se da svake godine pomognemo drugim organizacijama i zbog toga smo ove godine izdvojili 4.000 evra za kupovinu montažnog objekta centru Zvezda, 3.000 evra za kupovinu tople odeće korisnicima projekta DrumoDom i 3.000 evra novčane pomoći udruženju Plava školjka.” izjavila je Jovana Lukić, direktorka SBB fondacije.\nCentar Zvezda pomaže mladima nakon što izađu iz domova za nezbrinutu decu, da se zaposle ili nastave sa učenjem.\n“Mi do sada nismo imali prostor gde da realizujemo radionice. Nešto smo pozajmljivali, iznajmljivali, nešto smo radili u kući gde mladi ljudi žive, a ovo je nešto što će će nama zaista omogućiti da se mladi ljudi bave rukotvorinama i zanatima na jedan kvalitetniji način, a SBB je tu zaista učinio jedan veliki korak i ovo je jedna velika donacija” rekla je Tatjana Dražilović, direktorka i osnivač Centra Zvezda.\n“DrumoDom” je mobilni autobus koji beskućnicima omogućava da vode računa o ličnoj higijeni, operu stvari i dobiju obrok.\n“Donacija koja je došla od SBB fondacije iskorišćena je za ono što nismo ni na koji način mogli da obezbedimo za osobe koje žive na ulici – tople zimske jakne, veš i ćebad. To je bilo glavno što je nedostajalo i zahvaljujući donaciji je obezbeđeno.” izjavio je Igor Mitrović direktor fondacije Adra, koja vodi projekat DrumoDom.\nUdruženje samohranih roditelja i porodica dece sa invaliditetom “Plava školjka” kroz kontinuiranu edukaciju, organizovanje inkluzivnih radionica, saradnju sa vrhunskim stručnjacima radi na osnaživanju porodica i osamostaljivanju dece sa invaliditetom.\n„Suma od 3.000 evra će biti upotrebljena za Kuću nade koju planiramo da gradimo u sklopu bolnice u Banji Koviljači. Cilj je da napravimo kuću koja će u potpunosti biti prilagođena i deci u električnim invalidskim kolicima, jer su ona najšira, a uz to će deci sa invaliditetom biti obezbeđene besplatne terapije, stručna podrška, smeštaj i hrana.“ rekla je Nada Blažić, predsednica udruženja Plava Školjka.\nSBB fondacija će i u budućnosti pomagati organizacijama poput ovih, kako bi zajedno sa njima pokrenuli pozitivne promene u našem društvu i okolini.


Jahjaga, Žbogar i kosovska vlada osudili napad u Mitrovici\nKabinet predsednice Kosova, Atifete Jahjage, kosovska vlada i političke partije su najoštrije osudili napad u Mitrovici u kojem je jedna osoba poginula, a četiri su ranjene, i zatražili od policije da što pre pronađe počinioce tog dela i izvede ih pred lice pravde.\n"Takvi nasilni akti i napadi su neprihvatljivi i ne doprinose stabilnosti u zemlji. Oni ometaju stalne napore za uspostavjanje reda i zakona na celoj teritoriji Kosova, posebno u severnom delu zemlje", kaže se u saopštenju kabineta predsednice Kosova.\nSamjuel Žbogar, specijalni predstavnik EU izrazio je saučešće porodici nastradalog.\n"Vest o eksploziji koja je ubila gospodina Selvera Hejredinaja u Mitrovici rano jutros me je šokirala. Moje saučešće njegovoj porodici. Razumeo sam da Euleks sprovodi istragu u saradnji sa kosovskim vlastima. Nadam se brzoj i uspešnoj istrazi. U međuvremenu, apelujem na sve zajednice da ostanu mirne i ostave ovo pitanje u rukama policije", izjavio je Žbogar.\nVlada Kosova takođe je osudila teroristički akt u kojem je život izgubio jedan građanin Kosova u severnom delu Mitrovice.\nPosebnim saopštenjima za medije ovaj kriminalni akt su osudili Demokratski savez Kosova, Alijansa za budućnost Kosova i Pokret Samoopredeljenje.\nMinistar unutrašnjih poslova Kosova Bajram Redžepi je za prištinske medije izjavio da ovaj napad može izazvati tenzije na severu Mitrovice i zatražio od direktora policije Kosova da se u tom delu Mitrovice raspredi jedna stalna policijska patrola.\nRedžepi kao i regionalni portparol Policije Kosova za Mitrovicu Besim Hoti nisu isključili mogućnost etničkog motiva napada.\nPolicija Kosova je potvrdila da je u noći između subote i nedelje, oko 1.20 od eksplozivne naprave koja je postavljena na prozor stana jednog Albanca u naselju "Tri solitera" preminuo Seljver Hajredini star 38 godina.


Ana Nikolić se vraća na scenu i to sa Jelenom Rozgom - CdM\nPop pjevačica Ana Nikolić, vraća se na scenu. Njen prvi nastup biće u jednom hotelu u Beogradu 31. decembra. Njena koleginica iz Hrvatske, Jelena Rozga, iste večeri nastupiće u jednom beogradskom klubu, kod istih organizatora koji rade nastup svježe razvedenoj Paraćinki.\nKako navodi Rozga, ona će se tokom “najluđe noći” mijenjati sa koleginicom iz Srbije pa će publika u oba objekta imati priliku da čuje hitove poput “Januar”, “Romale, romali”, “Milion dolara”, “Plakaćete za mnom oboje”, “Frigidna”, “Zla barbika”, “Nirvana”, “Bižuterija”, “Kraljica”, “Razmažena”, “Karantena”, “Moderna žena”, “Ginem”…\nGodina na izmaku nije bila povoljna za dvije pjevačice, bar kada je riječ o ljubavi. Ana se nedavno razvela od repera Stefana Đurića Raste, a Rozga je ljetos raskilula sa slavnim čelistom Stjepanom Huserom.\nTagoviAna Nikolić Jelena Rozga Nova godina


srbijasport.net - Vesti - Prva liga Srbije - Ivan Radivojević: Umesto plasmana u plej of, sledi borba za opstanak!\nIvan Radivojević: Umesto plasmana u plej of, sledi borba za opstanak!\nIvan Radivojević, pomoćni trener FK Trayal - foto: lična arhiva\nU Trayalu su se našli zatečeni neuspehom u nastavku prvenstva u Prvoj ligi Srbije. Ako je poraz u Bačkoj Palanci, protiv jednog od pretendenata za najviši plasman u neku ruku opravdan, izgubljena tri boda u Kruševcu protiv kragujevačkog Radničkog, su upalili alarm. Umesto aspirancija ka plej ofu, za "gumare" preostalih pet kola biće kvalifikacioni u borbi za opstanak.\n- Odigrali smo dve slične utakmice, bili smo bolji, imali inicijativu i loptu u nogama, ali nas je pad koncentracije i individualne greške koštale planiranih bodova. Evidentno je da nemamo kvalitetnu završnicu i realizaciju. Činjenica je da, uprkos trudu nešto ne štima. Šef stručnog štaba Nenad Sakić i mi ostali nemamo zamerke na odnos prema igri, htenju i motivisanosti, kako na treninzima, tako i na utakmicama. Međutim kad treba dogovore da realizujemo to se ne desi - kaže rezigniran Ivan Radivojević, pomoćni trener, uveren da će rezultati doći kao nagrada za uložen trud i veliku energiju.\nU nedelju sledi Kruševljanima još jedno gostovanje, ovog puta u Gornjem Milanovcu, protiv ekipe koja gaji šampionske ambicije. Možda Metalac nije ekipa za vađenje, ali u goste odlaze bez "bele zastave", sa željom da u jednoj otvorenoj igri pokušaju da se nadigravaju i izvuku povoljan rezultat. Pogotovu će biti teško defanzivnom redu "gumara" koji će protiv sebe imati strašan napadački trio predvođen prvim strelcem lige Katanićem, Đokićem, Popoviće... Kruševljani će protiv lidera biti oslabljeni za izostanak Petrovića i Stepanovića, čija se povreda ponovo iskomplikovala.\nPrva liga Srbije Muškarci Prva liga Srbije Trayal Metalac Srbija Rasinski okrug Kruševac\nIgor Savić na kormilu Smedereva 1924\nPrijateljska utakmica: OFK Beograd - Sinđelić 2:1\nPrijateljska utakmica: Sinđelić – Železničar 0:2\nOrlovi vredno treniraju\nOrlovi vredno treniraju – želja za početak\nLeskovčani brejknuli Trayal u Kruševcu, sledi Budućnost u Vlasotincu\n"Gumari" dobru igru krunisali golovima\nDrugi poraz Metalca kod kuće ove sezone\nLazetić: Javor za nas nije velika tajna\nKokir: Ne nosimo belu zastavu\nMetalac promovisao nova tri igrača u konkurenciju za A tim\nŽarko Lazetić: Prelomna utakmica za oba rivala\nSvakom po bod, na ravne časti\nDragoceni bodovi trsteničana, pobeda nad Timočaninom\nFUD svojio važna tri boda protiv Čitluka\nMačkovac ubedljiv protiv Gradine\nIgrač Meševa Radosavljević igrao pod suspenzijom protiv Blagotina\nMorava plitka za fudbalere Blagotina\nMarko ulovio na Ibru soma kapitalca\nSubotička mladost povratila indetitet\nAndrija Kaluđerović golovima ispisao istoriju\nDobar test za OFK Bačku


Kompaniji PwC uvodi inovacije u oblast interne revizije kroz pristup radu koji osim znanja i veština zaposlenih podrazumeva primenu inovativnih rešenja i najnovije tehnologije. Rezultat ovakvog pristupa je interna revizija kreirana prema konceptu kompanije PwC. Merodavna, sa zakonom usaglašena i efikasna, interna revizija kreirana prema konceptu kompanije PwC obezbeđuje jednake vrednosti prema najvišim standardima kvaliteta.\nInterna revizija - rešenja\nSavetovanje - kontrola poslovanja\nRevizija rezultata poslovanja\nOdborima društava obezbeđujemo vrednost i osećaj sigurnosti kroz naše usluge, i to:\nAngažovanje spoljnih saradnika,\nSprovođenje postupka procene rizika\nAnaliza i ocenjivanje kvaliteta rada interne revizije i referentno upoređivanje\nUnapređenje poslovnih rezultata i redizajniranje organizacije preduzeća i njegovih procesa i procedura\nSprovođenje adekvatnih programa obuka\nSloženo poslovno okruženje koje se neprestano menja i sve veći pritisak konkurencije zahtevaju efikasno upravljanje rizicima u organizaciji.\nPwC može da vam pomogne u optimizaciji sistema kontrole poslovanja tako što će:\nUspostaviti okruženje internih kontrola, testirati i dokumentovati dobijene rezultate;\nIzvršiti analizu, projektovanje, automatizaciju i optimizaciju sistema kontrole poslovanja, automatizovanih kontrola i kontrole informacionih sistema\nIzvršiti evaluaciju sistema kontrole na nivou preduzeća i uputiti preporuke\nIzvršiti evaluaciju sistema interne kontrole uz primenu međunarodno priznatog integrisanog okvira za upravljanje internim kontrolama COSO;\nPružiti savet i pomoć u optimizaciji poslovnih procesa i internih kontrola;\nPružiti pomoć u pripremi za ispunjavanje zahteva regulative Sarbanes–Oxley, standarda ISO27000, okvira COBIT i drugih propisa, kao i u proveri ispunjenosti pomenutih zahteva;\nIzvršiti pregled usaglašenosti poslovanja sa zakonskom regulativom i rizika po osnovu ugovora sa eksternim dobavljačima;\nIzvršiti racionalizaciju zahteva za usaglašavanje poslovanja sa zakonskom regulativom;\nDanas je veoma važno, više nego ikada ranije, vršiti bolji nadzor nad poslovanjem organizacije i obezbediti veću transparentnost u procesu rada za unutrašnje i spoljne zainteresovane strane. Vaši klijenti, partneri i investitori moraju imati poverenje u vaše poslovanje, zato držite svoja obećanja!\nKompanija PwC može da vam pomogne da kod unutrašnjih i spoljnih zainteresovanih strana izgradite odgovarajući stepen osećaja sigurnosti i poverenja, i to kroz sledeće usluge:\nIzveštavanje o pružanju uveravanja za potrebe trećih lica i sertifikacija u skladu sa standardima ISAE 3402 i SSAE 16 (ranije SAS 70);\nIzveštavanje u skladu sa standardima ISRS, ISAE 3000, SOC2, SOC3 i drugim standardima;\nEvaluacija različitih pitanja koja se odnose na finansijske i nefinansijske rezultate poslovanja, uključujući evaluaciju celovitosti lanca snabdevanja, sredstava i poslova, održivosti okruženja uz ocenu produktivnosti sredstava, poslovnog ponašanja, objektivnosti i pravičnosti prema zaposlenima i klijentima, stepena usaglašenosti poslovanja za zakonskom regulativom.\nMeđusobna povezanost liderstva i vrednosti koju obezbeđuje Interna revizija\n„Rizici su se promenili i Služba za internu reviziju suočena sa izazovima na tržištu je dužna da brzo reaguje. Zainteresovane strane očekuju više od Službe za internu reviziju. Ulaganje u tehnologije i zaposlene samo su neke od oblasti u kojima PwC može da vam pomogne pri realizaciji težnje da za vašu organizaciju postanete „savetnik od poverenja“. Dozvolite nam da vam pomognemo da realizujete velike planove, daleko veće od onih koji podrazumevaju zadovoljenje očekivanja zainteresovanih strana."\nBrendan Digan (Brendan Deegan), rukovodilac Sektora za Internu reviziju na globalnom nivou


Samoopredeljenje traži interpelaciju protiv Veljiua • RTK\nSamoopredeljenje traži interpelaciju protiv Veljiua\nNakon što je u ponedeljak zatražila interpelaciju protiv kosovskog ministra obrazovanja, parlamentarna grupa Pokreta Samoopredeljenje danas je uputila isti zahtev, ali protiv ministra unutrašnjih poslova, Agima Veljiua (Veliu) zbog navodnog ilegalnog prelaska administrativne linije od strane pripadnika Vojske Srbije u selu Karačevu u Kamenici.\n„Samoisključenje vlade Kosova od ustavne i zakonske odgovornosti za kontrolu granica i teritorijalnog integriteta i zaštite građana neprihvatljivo je i dodatno šteti položaju Kosova“, poručili su iz Samoopredeljenja u objavi na Fejsbuku.\nUpravo zbog toga navode da je danas zamenica predsednika ovog pokreta i poslanica Fatmire Muljšaha Kolčaku (Mulhaxha Kollçaku) u ime parlamentarne grupe Samoopredeljenja pozvala na interpelaciju ministra unutrašnjih poslova i javne uprave, Agima Veljiua (Veliu).\n„Ovakvo neodgovorno ponašanje – kao da taj deo nije deo teritorije Kosova, samo podstiče intervencije Srbije“, poručuju.\nPre nedelju dana selo Karačevo, u opštini Kamenica, dospelo je u žižu interesovanja kosovske javnosti zbog navodnog ilegalnog prelaska administrativne linije od strane „srpske žandarmerije“.\nPočetnu informaciju – da se radilo o pripadnicima Žandarmerije, indirektno je ispravio KFOR u saopštenju u kom su naveli da se radilo o sinhronizovanoj patroli KFOR-a i Vojske Srbije duž administrativne linije, a kako bi se „obezbedila bezbednost i osiguralo da nema nezgoda“.\nSlične navode je potom izneo i ministar odbrane Srbije, Aleksandar Vulin, saopštivši ujedno da nije bilo nikakvog ilegalnog prelaza, te da su već nekoliko dana na delu pokušaji Prištine da „još jednom napadnu Vojsku Srbije, s ciljem da se u jednovremene patrole ubace pripadnici kosovskih policijskih snaga“. Tvrdi da je Vojska Srbije to odbila nekoliko puta.\nOsim kritika kosovskih zvaničnika povodom događaja u Karačevu, upućeni su i zahtevi KFOR-u da se pojača saradnje sa kosovskim bezbednosnim institucijama.\nDanas je iz ove međunarodne misije saopšteno da je započeto planiranje izvođenja zajedničkih operativnih aktivnosti sa graničnom policijom Kosova na području ove opštine, bez detaljnijeg preciziranja gde će se patrole obavljati.


Održano prvo predavanje o bezbednosti dece na internetu - Studio B\nOdržano prvo predavanje o bezbednosti dece na internetu\nOdržano prvo predavanje o bezbednosti dece na internetu Studio B\nBeogradBeograd Pocetna 01. 11. 2017. 14:32:39\nPrvo predavanje o nasilju na internetu i preventivnoj edukaciji dece o bezbednoj upotrebi interneta „Tijana klik“ održano je danas u osnovnoj školi „Rade Drainac“ za učenike osmog razreda.\nPredavanja koja organizuju opština Palilula i Fondacija „Tijana Jurić“ biće održana u školama širom Palilule, a predsednik te opštine Aleksandar Jovičić ističe da su preventiva i bezbednost dece prioritet u budućhnosti kako bi se bavili uzrocima problema, a ne posledicama.\n„Kako da se odbrane od elektronskog nasilja, kako da roditelji primete nepravilnosti u ponašanju dece i budu svesni opasnih strana interneta – bavićemo se time u mesecima koji dolaze, a imamo i snažnu podršku MUP-a. Ako napravimo jednu celinu i dobru organizaciju možemo očekivati da stopa tragičnih slučajeva bude u opadanju“, rekao je Jovičić.\nDodaje, da će edukativna predavanja biti održana u većini škola na teritoriji Palilule kako bi deca bila svesna svih loših strana interneta i tehnologije koje svakodnevno koriste.\nOsnivač fondacije „Tijana Jurić“ Igor Jurić rekao je da je današnje prvo predavanje početak ispunjavanja sporazuma sa opštinom Palilula i apelovao na druge opštine da se priključe i pomognu u stvaranju bezbednijeg okruženja za decu.\n„Radimo na tome da edukujemo decu i razgovaramo o aktuelnim problemima kao što su opasnosti na internetu, trgovina ljudima i sve ostalo što ih čini nesigurnim na ulici i ispred računara. Ovo je samo početak kampanja i aktivnosti i molim sve da nam se priključe. Nije u pitanju finansijska podrška, treba nam tehnička pomoć, ljudstvo, organizacija“, rekao je Jurić.\nOn se još jednom zahvalio svima koji su podržali inicijativu za izmene Krivičnog zakonika Srbije i uvodjenja doživotnog zatvora za najteža krivična dela koja za posledicu imaju smrt deteta, maloletnog lica i trudnice.\n„Imali smo veliku podršku u inicijativi za izmenu Krivičnog zakonika, siguran sam da će to biti još bolje i da ćemo na taj način i sa druge strane putem ovakvih radionica poboljšati nivo bezbednosti u ovoj opštini, Beogradu i celoj Srbiji“, rekao je Jurić.


Priključite se našim besplatnim i fleksibilnim internet kursevima i poboljšajte svoje znanje engleskog.\nŠta je masovni otvoreni internet kurs (MOOC)?\nMasovni otvoreni internet kurs (MOOC) je besplatni internet kurs koji pruža podršku pri učenju i otvoren je svima koji imaju pristup kompjuteru i internetu. Cilj ovih kurseva je da povežu polaznike iz celog sveta sa stručnjacima iz određene oblasti, ali i podstaknu njihovu međusobnu interakciju.\nMOOC kursevi British Council-a su dostupni na sajtu FutureLearn – britanskoj platformi za učenje koja je u vlasništvu Otvorenog univerziteta, koja podstiče učenje na daljinu i obrazovanje putem interneta već više od 40 godina.\nNudimo vam listu MOOC kurseva koji se fokusiraju na različite teme. Naš kurs „Razumite IELTS“ je oborio svetski rekord i postao najveći kurs svih vremena sa preko 440.000 polaznika.\nU našim kursevima je do sada učestvovalo preko 1.4 miliona polaznika iz celog sveta.\nKako mogu da se priključim?\nOdaberite kurs za koji ste zainteresovani i prijavite se na njegovoj stranici.\nKursevima se možete priključiti bilo kada tokom njihovog trajanja, od prvog do poslednjeg dana.\nKoju vrstu uređaja mogu da koristim?\nKurseve možete pratiti sa svog desktop, laptop i tablet računara.\nDa li se kursevi plaćaju?\nNaši kursevi su besplatni i mogu im pristupiti svi učesnici koji imaju pristup internetu.\nDa li moram da ispunim neke uslove pre prijave?\nPreporučujemo vam da proverite da li kurs ispunjava vaše potrebe i da li predstavlja pravi izbor za vas pre nego što se prijavite. Detalje o sadržaju kursa možete videti na njihovim pojedinačnim stranama.\nDa li dobijam sertifikat nakon pohađanja kursa?\nNakon kursa možete kupiti Potvrdu o učešću, personalizovani, štampani sertifikat koji pokazuje da ste učestvovali u kursu i ispunili sve neophodne uslove. Kako biste mogli da je kupite potrebno je da završite preko 50 odsto kursa i odgovorite na sva pitanja tokom testiranja.\nKoga mogu da kontaktiram za više informacija?\nKako biste saznali više informacija o našim MOOC kursevima molimo vas da nas kontaktirate.


Venger krenuo po napadača top klase?! - Sportske.net\nVenger krenuo po napadača top klase?!\nMimo običaja, 'Profesor' je izgleda odlučio da "odreši kesu" u januaru s ciljem da napadne titulu koju 'Tobdžije' dugo čekaju.\nDva tima snova, ali jedna VELIKA razlika - Na čiju pobedu Vi tipujete?Ako se po jutru dan poznaje, šta nas tek čeka u fudbalskoj 2016. godini?!'Lisice' posustaju, 'Tobdžije' se osamile na vrhu, 'Đavoli' prekinuli postPL - Uspavali se strelciArsenal našao pojačanje i to "vengerovskog tipa"!\nArsenal je dočekao Novu godinu kao lider na tabeli Premijer lige, juče se i osamio na vrhu i posle dugog niza godina slovi za najozbiljnijeg kandidata za titulu, ali da bi se to ostvarilo neophona su pojačanja ove zime.\nZbog kadrovskih problema sa vezistima, prvo pojačanje bi trebalo da stigne iz Bazela, reč je o Egipćaninu Muhamedu Eleniju, međutim prava bomba bi mogao da bude transfer jednog od najubojitijih napadača današnjice.\nEngleski list 'The Sun' u današnjem izdanju piše da je Arsen Venger već spremio ponudu tešku 42 miliona funti za Pjer-Emerika Obamejanga.\nHitronogi Gabonac je blistao u dresu Borusije iz Dormtunda u prvom delu sezone i postigao 24 gola na 23 utakmice.\nTačno je da je 'Sun' sklon senzacionalizmu i realno je mala verovatnoća da dođe do realizacije Obamejangovog transfera ove zime, ali sa njim u ekipi Arsenal bi sigurno bio prvi favorit za osvajanje Premijer lige.


Lončar: Gradjani da podignu zdravstvene knjižice do 15. septembra – NovostiDana.rs\nMinistar zdravlja Zlatibor Lončar pozvao je danas gradjane da podignu zdravstvene kartice u svojim filijalama do 15. septembra.\nLončar je za Radio-televiziju Srbije kazao da ukoliko bude potrebno radiće se prekovremeno popodne, subotom i nedeljom, kako bi svi gradjani do polovine septembra podigli zdravstvene kartice.\n„Izvinjavama se gradjanima na onome što se desilo. Nisam taj koji će reći odgovorni su gradjani, krivi su neki drugi. Ispitaćemo to do kraja, jer od tih stvari zavise nam druge poput E-recepta i drugih stvari u medicini“, rekao je Lončar\n„Ja sam nisam i ne bih uspeo da završim taj posao i da ga realizujem. Kod nas nemamo još uvek to da se podrazumeva da kada imate ugovor da se posao završi na vreme. Bilo je neophodno da se uključi predsednik Srbije (Aleksandar Vučić) i njegov autoritet“, rekao je Lončar.


Biden i Macron razgovaraće u subotu telefonom s Putinom\n11. februar/veljača, 2022.\nAmerički predsjednik Joe Biden i ruski predsjednik Vladimir Putin stižu na samit SAD i Rusije u Villa La Grange u Ženevi, Švicarska, 16. juna 2021.\nPredsjednici Rusije i Sjedinjenih Država Vladimir Putin i Joe Biden razgovaraće telefonom u subotu, javila je novinska agencija RIA kasno u petak, pozivajući se na portparola Kremlja Dmitrija Peskova, a prenosi Reuters.\nNajava razgovora između ruskog i američkog predsjednika uslijedila je nakon što je Washington rekao da je Rusija okupila dovoljno trupa u blizini Ukrajine da pokrene veliku invaziju, koja bi vjerovatno počela zračnim napadom.\nNavode da se to može desiti u narednim danima, za vrijeme Zimskih olimpijskih igara u Pekingu koje traju do 20. februara.\nPeskov je rekao da su Sjedinjene Države inicirale poziv, prenosi RIA.\nPutin će istog dana razgovarati sa francuskim predsjednikom Emanuelom Makronom, rekao je Peskov u petak, a prenosi TASS.\nSAD ne isključuju rusku invaziju na Ukrajinu 'tokom' Olimpijskih igara\nLideri zemalja Evropske unije i NATO saveza razgovarali su telefonom u petak o ukrajinskoj krizi, nakon čega su mnoge od tih država uputile poziv svojim građanima da napuste Ukrajinu.\nSAD su navele da bi Amerikanci trebalo da napuste Ukrajinu u roku od 24 do 48 sati, a Britanija pozvala građane da odu "dok još mogu komercijalnim sredstvima".\nTenzije između Rusije i Zapada rastu nakon što je Rusija grupisala oko 100.000 hiljada vojnika u blizini granice sa Ukrajinom i poslala oko 30.000 vojnika u Bjelorusiju gdje održava vojne vježbe s ovom zemljom.\nNATO i saveznici pojačavaju svoje snage u istočnoj Evropi zbog straha od ruske invazije, što Moskva odbacuje. Rusija navodi da želi da Zapad zadrži Ukrajinu i druge bivše sovjetske zemlje van NATO-a, što je zahtjev koji su SAD i Velika Britanija odbile.\nIzvori: Reuters, TASS, Ria\nTemeljni ugovor sa SPC: Protest u Podgorici, usklađivanje u Beogradu\nSrastanje huligana, kriminala i politike u Srbiji\nLajčak poručio da je nastala 'nova situacija' u odnosima Srbije i Kosova\nRusija tvrdi da se povukla sa strateški važnog Zmijskog otoka\nProtest ispred crnogorske Vlade zbog Temeljnog ugovora sa SPC\nTurska pristala podržati kandidaturu Finske i Švedske za NATO\nPutin najpopularniji političar u Srbiji


Više para nego klijenata - PKS-RPK Novi Sad\nPoslovanje banaka u Srbiji nije ni blizu tako lagodno kao pre samo nekoliko godina. Kreditna aktivnost iz meseca u mesec beleži pad ili, u boljem slučaju, stagnaciju.\nProšli mesec spada u one bolje pa su krediti kod privrede i stanovništva porasli 0,1 odsto u odnosu na mart. Iz dana u dan može se čuti da banke imaju dovoljno kapitala, ali nema pravih klijenata. Ipak, ukupan kapital domaćih banka nije veliki i iznosi 643,3 milijarde dinara. Od toga je 403,8 milijarde dinara akcijski kapital, a na rezerve otpada 204,2 milijarde. Ali to ne treba da nas brine jer će se za profitabilne projekte novac sigurno naći.\nStrani finansijski stručnjaci kažu da su banke koje posluju ovde kapitalno slabašne. A kada je nedavno jedan strani bankar došao u Srbiju i video podatke o banci koju preuzima, pitao je da li su to podaci na nedeljnom nivou. Radilo se o godišnjem izveštaju.\nŠta čeka u budućnosti banke koje posluju na ovom tržištu? Sledi li nam prekomponovanje? Već nekoliko puta moglo se čuti da je ovde premnogo banka te da će od tridesetak, ostati tek trećina.\nKo pakuje kofere a ko se sprema za merdžovanje ili spajanje da bi ojačao poziciju na srpskom tržištu? Još otkako je kriza u Grčkoj postala aktuelna tema, govori se o spajanju banka u toj zemlji, ali još uvek kod nas rade sve četiri čiji su vlasnici u toj zemlji.\nO tome šta se može očekivati i kod tih banaka, a i kod drugih, profesor s Fakulteta za pravne i poslovne studije „Dr Lazar Vrkatić” u Novom Sadu, Aleksandar Vasiljević, kaže:\n– Poslovni rezultati naših banka, i kada su na dobitku, često su u okvirima cele grupacije na nivou statističke greške – kaže on. – Ako se banke budu dogovarale o spajanjima ili čak o odlasku s našeg tržišta, to će biti u okviru grupacije i daleko od Srbije. Što se tiče odlaska banaka s ovog tržišta, mora se reći da niko od njih neće spakovati kofere i zatvoriti banku. Ona će se već nekome prodati ili će se po dogovoru s nekim merdžovati. O tome će se takođe odlučivati u menadžmentu bankarske grupacije koja to radi a ne u Srbiji.\nNaravno, i kada i ako do toga dođe, moraće da traže dozvolu Narodne banke Srbije. U Srbiji trenutno posluje 30 banaka. S obzirom na to da je u većini razvijenih zemalja uobičajeno da na milion stanovnika dođe jedna banka – ispada da ih mi imamo bar dvadeset viška. Što se tiče novih vlasnika, oni su dolazili prvo iz razvijenih zemalja Evrope, poput Italije, Nemačke, Austrije. Posle su došle i banke iz bližih zemalja, poput Mađarske, a prošle godine su stigli i investitori iz Turske. Halk banka je kupila Čačansku. Najnoviji investitori bili su domaći – „MK grupa” Miodraga Kostića preuzela je AIK banku, a biznismeni Andrej Jovanović i Bojan Milovanović, Kreditnu banku Maribor, koja je kod nas imala sedište u Kragujevcu.\nPare se nađu\nPitanje koje se nameće je i da li je usitnjenost domaćih banaka problem za veće investicije. Stručnjaci tvrde da to ne bi trebalo da bude slučaj jer, kada ima interesa, i banke će se pojaviti sa novcem da proprate dobre projekte.\nBanke koje ovde vide šansu za poslove a nisu zainteresovane za to da stalno budu prisutne na našem tržištu, otvaraju prestavništva. Tako se Eksim banka iz Budimpešte pojavila ovde nedavno, kada je počela priča o brzoj pruzi do Budimpešte, za sada na nivou predstavništva.\nU Ministarstvu finansija građanima objašnjavaju da “keš hrani sivu ekonomiju”. Tako se ima uvid u svaki potrošeni dinar, i…


UPS i PKS: Potreban balans između zaštite zdravlja i očuvanja ekonomije | 013 info\nUPS i PKS: Potreban balans između zaštite zdravlja i očuvanja ekonomije\n013info\tPet, 20/11/2020 - 13:15\nUnija poslodavaca Srbije zajedno sa Privrednom komorom Srbije, uputila je juče Vladi Srbije predlog pet mera za pomoć privredi u uslovima nastavljene krize zbog pandemije Covid-19. Unija podseća da nijedna zemlja, kompanija, ili pojedinac nisu ostali nedodirnuti ovom krizom, a Srbija treba da partnerstvom svih zainteresovanih strana sačuva svoju privredu i da istovremeno unapredi konkurentnost, navodi se u saopštenju.\nUnija poslodavaca Srbije i Privredna komora Vladi Srbije predlažu:\n- smanjenje PDV-a u sektoru hotelijerstva i ugostiteljstva za hranu i piće na 10%. Ove oblasti su najteže pogođene pandemijom, a inače su sve zemlje EU i regiona već uvele sniženu stopu u ovom sektoru.\n- dalje odlaganja plaćanja poreza i doprinosa na zarade, ili njihov delimični otpis u sektoru malih i srednjih preduzeća. Podaci ukazuju da ovaj deo firmi tek čeka najveći udar krize, jer su poslovni prihodi tradicionalno najniži početkom godine.\n- obustavljanje uvođenja novih taksi i dažbina na republičkom i lokalnom nivou.\n- nastavak garantne šeme za podršku likvidnosti i investicionim ulaganjima za sektor malih i srednjih preduzeća, kao i mogućnost ponovnog zastoja u otplati obaveza prema bankama po osnovu kredita i kreditnih proizvoda.\n- nadoknadu do punog iznosa zarade zaposlenog a koja iznosi najviše do 50% zarade) u slučaju da zbog smanjenog obima posla poslodavac nema potrebu za angažovanjem zaposlenog na puno radno vreme. Ova mera trebalo bi da se primeni na sve privredne subjekte.\nUnija poslodavaca nastaviće da prati razvoj krize izazvane Covid-om 19, kao što i radi od marta od ove godine, i da predlaže mere koje smatra optimalnim za očuvanje privrede i poboljšanje poslovnog ambijenta.\nUnija poslodavaca Srbije Privredna komora Srbije


Novi muzej u Vašingtonu\nBuduća zgrada Muzeja afroameričke kulture i istorije\nAmerikanci dobijaju svoj prvi nacionalni muzej posvećen isključivo afroameričkom životu, umetnosti, istoriji i kulturi. Kada bude završen, muzej će postati 19. Smitsonijenova institucija na Nacionalnom molu.\nPosle decenije planiranja, na Nacionalnom molu u Vašingtonu počinje da se gradi Muzej afroameričke istorije i kulture. Predsednik Obama, bivša prva dama Lora Buš i druge poznate ličnosti, prisustvovali su svečanom polaganju kamena temeljca nedaleko od Vašingtonovog obeliska. Obama je rekao da je muzej krunski dragulj za buduće generacije, kojima pripadaju i njegove dve kćeri.\n„Kada budući naraštaji čuju ove pesme bola i napretka i borbe i žrtvovanja i nade, neće ih shvatiti kao nešto odvojeno od šire američke istorije. Voleo bih da ih vide kao centralni i važan deo naše zajedničke priče – kao poziv da vidimo sami sebe u drugima.“\nKongresmen i bivši lider borbe za građanska prava Džon Luis, godinama se borio da pridobije zakonodavce da usvoje muzejski projekat.\n„Moramo da ispričamo celu priču, 400 godina dugu istoriju afroameričkih doprinosa istoriji ove zemlje, od ropstva do danas.“\nKada muzej koji će koštati 500 miliona dolara bude otvoren 2015, očekuje se da će njegova zgrada bronzane boje da privlači više od tri miliona posetilaca godišnje. To će biti najveći muzej na svetu posvećen Afroamerikancima. Posetioci će u njemu moći da vide hiljade predmeta, kaže Loni Banč, direktor muzeja.\n„Pomažući rađanje ovog muzeja omogućujemo da svako ko ga poseti uvidi da nas afroamerička istorija i kultura celodnevno i svakodnevno dotiču, oblikuju i obogaćuju.“\nOsoblje muzeja je do sada prikupilo 20 hiljada istorijskih predmeta i dokumenata iz cele zemlje. Bez obzira što će izložbe da obuhvate celokupnu afroameričku istoriju, posebna pažnja će biti posvećena instituciji ropstva, bolnom poglavlju američke istorije. Banč kaže da će smitsonijenov muzej u Vašingtonu podstaći ljude da posete stotine drugih, lokalnih afroameričkih muzeja u zemlji.\n„Ako vam ispričamo istoriju ropstva, nadamo se da će kada ode iz muzeja, to nekog podstaći da ode u muzej u Južnoj Karolini ili drugi muzej na jugu, da još više sazna o ropstvu.“\nZvaničnici Smitsonijena kažu da muzeju, kada bude završen, predstoji gugačak put podučavanja budućih generacija o afroameričkoj istoriji.


CLS: Samit gradonačelnika regiona u Beogradu - Beograd - Dnevni list Danas\nPočetna » Vesti » Beograd » CLS: Samit gradonačelnika regiona u Beogradu\nDruštvo Rubrika24.11.2021. 12:56\nŠef Misije OEBS Jan Bratu i predsednik CLS Nikola Jovanović\nPredsednik Centra za lokalnu samoupravu (CLS) Nikola Jovanović sastao se juče sa ambasadorom Janom Bratuom, šefom misije OEBS-a u Srbiji.\nBratu i Jovanović su razgovarali o saradnji u domenu zaštite životne sredine, unapređenja lokalne uprave, ali i o značaju regionalne saradnje, saopštio je CLS.\nU tom kontekstu, Jovanović je predstavio nameru Centra da u aprilu naredne godine u Beogradu organizuje veliku konferenciju gradonačelnika iz regiona. Pored toga, CLS planira i izradu kodeksa za društveno odgovorno ponašanje privatnih kompanija, kao i međunarodnih korporacija u Srbiji, o čemu je bilo reči na sastanku, navedeno je u saopštenju.\nCLSjan bratuNikola JovanovićOEBSsamit gradonačelnikaBeograd


Učesnici su se nadmetali u tri starosne kategorije. Prema oceni žirija, u kategoriji drugih i trećih razreda najuspešnija u prepričavanju bajki bila je Marija Lovrić iz OŠ „Šamu Mihalj“ iz Bačkog Petrovog Sela, zatim Valentina Spasić iz istoimene škole iz Bečeja, a treće mesto osvojio je Dragan Trkulja iz OŠ „Svetozar Marković“ iz Bačkog Gradišta, dok je utešnu nagradu dobio Jovan Stanisavljev iz OŠ „Šamu Mihalj“ iz Bačkog Petrovog Sela.\nU kategoriji četvrtih i petih razreda prvo mesto je pripalo Jovanki Šajin iz OŠ „Svetozar Marković“ iz Bačkog Gradišta, drugo mesto je osvojila Dušica Došić iz OŠ „Sever Đurkić“, a treće mesto dele Lana Bakrač iz istoimene škole iz Bečeja i Nataša Marković iz škole „Svetozar Marković“ iz Bačkog Gradišta.\nPrvu nagradu u prepričavanju bajki u kategoriji šestih i sedmih razreda osvojila je Ivana Pađen iz OŠ „Zdravko Gložanski“ iz Radičevića, drugoplasirana je bila Jelena Ćulibrk iz OŠ „Šamu Mihalj“ iz Bačkog Petrovog Sela, a treće mesto je osvojio Matija Đukić iz Radičevića.\nU okviru takmičenja za decu iz predškolskih ustanova i učenike prvih razreda osnovnih škola raspisan je i likovni konkurs za ilustraciju najlepših bajki na koji je pristiglo 75 crteža.\nU kategoriji predškolaca prvo mesto je osvojio likovni rad Lorete Đurčik iz Dečjeg vrtića „Labud Pejović“ u Novom selu, drugo mesto dele crteži Katarine Komaromi iz vrtića iz Bačkog Gradišta i Danice Višković iz vrtića iz Bečeja, a dodeljene su i dve treće nagrade, za likovni rad Teodore Nikolić iz Radičevića i Anamarie Purucki iz Bečeja.\nMeđu učenicima prvih razreda osnovne škole za najlepšu ilustraciju proglašen je rad Milice Džigurski iz OŠ „Zdravko Gložanski“, a po dve nagrade su dodeljene za drugo i treće mesto, drugo mesto dele likovni radovi Marijane Ibišaj iz OŠ „Šamu Mihalj“ iz Bačkog Petrovog Sela i Jovane Tošić iz OŠ „Sever Đurkić“, a treće crteži Andree Sabo iz škole „Svetozar Marković“ iz Bačkog Gradišta i Maše Trivanović iz OŠ „Zdravko Gložanski“.\nProgram takmičenja su upotpunili učenici četvrtog razreda OŠ „Sever Đurkić“ koji su izveli predstavu „Naša bajka“.\nViše iz ove kategorije « „Dani japanske kulture“ u Bečeju: Ambasador Japana otvorio izložbu grafika\t30 000 učenika za 87 godina: Rođendan Gimnazije »


Vojvođanska liga Istok: Pobeda Jedinstva na rastanku\nNOVI BEČEJ: U pretposlednjem 14. kolu Vojvođanske lige Istok vodeći timovi nisu imali mnogo uspeha.\nBečejci nemoćni u Bačkom Petrovcu: Lider potvrdio kvalitet\nU pretposlednjem, četrnaestom kolu jesenjeg dela prvenstva Područne lige Novi Sad, fudbaleri Bečeja Old gold su po drugi put zaredom bili gosti.\nVojvođanska liga Istok: Pobeda jesen zasladila\nNOVI BEČEJ: Fudbaleri Zadrugara iz Lazareva su u derbiju poslednjeg, 15. kola Vojvođanske lige Istok pobedili Bačku 1901 iz Subotice sa 1:0 i tako zadržali prvo mesto sa 34 boda i sa laskavom titulom jesenjeg prvaka odlaze na zimsku pauzu. Siguran korak u poslednjem kolu imali su i pratioci Zadrugara.\nU poslednjem jesenjem kolu Područne lige Novi Sad fudbaleri Bečeja su se na svom stadionu sastali sa novosadskom ekipom Kabela, koja je posle minimalne prednosti u prvom poluvremenu od 0:1, uspela do kraja utakmice da savlada domaćine sa ubedljivih 0:4.\nVojvođanska liga Istok: Zima zaledila bubamaru\nNOVI BEČEJ: Obilne snežne padavine u potpunosti su poremetile pripreme za nastavak prvenstva u Vojvođanskoj ligi Istok fudbalera Jedinstva iz Novog Bečeja i Vojvodine iz Novog Miloševa.


Institut za ženski sport, uz podršku Gradske opštine Čukarica, održao je u Sportskom centru Žarkovo javni čas povodom završetka prve sezone, na kojem su devojčice prezentovale sportske veštine koje su naučile u okviru besplatnih treninga koje je Institut organizovao. U druženju sa devojčicama učestvovale su ambasadrke Instituta Sonja Vasić, Zorana Arunović i Milica Mandić, koje su prisutnima uputile reči ohrabrenja da nastave da se usavršavaju, uče i bave sportom.\nPored idejnog tvorca Instituta za ženski sport Marine Maljković, događaju su prisustvovali prvi potpredsednik Vlade i ministar prosvete, nauke i tehnološkog razvoja Branko Ružić, predsednik Gradske opštine Čukarica Srđan Kolarić, pomoćnik predsednika Petar Mandić i član Opštinskog veća Slaviša Šotra.\nPo završetku javnog časa u Sportskom centru Žarkovo, u Galeriji ’73 na Banovom brdu održana je humanitarna aukcija predmeta koje su donirale naša proslavljena košarkašica i selektorka ženske košarkaške reprezentacije Marina Maljković i ambasadorke Instituta za ženski sport. Na aukciji su bile ponuđene slike naše proslavljene košarkašice Dajane Butulije, kao i predmeti osnivača Instituta za ženski sport Marine Maljković i ambasadorki, a prikipljeni novac namenjen je za Klinički centar Srbije, Univezitetsku dečju kliniku Tiršova, Institut za mentalno zdravlje, Institut za zdravstvenu zaštitu majke i deteta, Odeljenje za ispitivanje i lečenje bolesti novorođenčeta i Osnovnu školu „Anton Skala“.\nMarina Maljković istakla je da je prezadovoljna kako je protekla prva sezona Instituta.\n“Počeli smo 26. septembra u svim ovim uslovima. Imamo više od 600 devojčica, radimo u 12 gradova u Srbiji. Pre sporta, želimo da napravimo zdravo društvo, da koliko god možemo utičemo na ove devojčice, da imaju one prave vrednosti, pa tek onda da se bave sportom. Zahvalna sam ministru Ružiću koji to razume. Želimo da one, kao što je bilo i u Pokretu za žensku košarku, budu dobre u školi, da imaju dobre ocene, da uče strane jezike, pa tek onda da izvučemo one najbolje kada da je sport u pitanju. Da ove devojke budu direktorke banki, ministarke… Da imamo zdravu sredinu i zdrave devojke u Srbiji”, rekla je Maljković novinarima.\nMinistar Ružić rekao je da mu je čast što u ime Vlade i svog ministartva može da izrazi veliko zadovoljstvo zbog svega što je Marina Maljković svojim entuzijazmom i energijom pokazala u prethodnom periodu.\n“Institut za ženski sport je dragocena i predivna inicijativa, koja apostrofira ono što je najvažnije – činjenica da bavljenje sportom i obrazovanje ne mogu da budu na dva koloseka. To je jedan kolosek, koji decu uči i etici, vrednostima, takmičarskom duhu, pravilima ponašanja, socijalizaciji, od njih gradi i moralnu i ličnu vertikalu, koja je garant da ćemo imati zrele ljude i devojčice u budućem periodu, koje će biti dragocen deo našeg društva. Da li na polju sporta, u privredi ili politici – to nije ni važno. Mislim da što više njih treba da bude u politici, da promene nas, od kojih se mnogima u javnosti već smučilo “, rekao je Ružić.\nPredsednik Gradske opštine Čukarica Kolarić istakao je da opština dve godine ima saradnju sa Pokretom za žensku košarku, a sada su u Sportski centar Žarkovo uvedeni i novi sportski programi.\n“Solidarnost nas čini ljudima, stoga Marina Maljković kroz projekat koji je podržan i od Vlade Republike Srbije, ne samo da motiviše devojčice da se u što većem broju priključe sportskim terenima, već od njih pravi i ljude i uči ih pravim vrednostima. Ponosan sam na činjenicu da smo ohrabrili devojčice da se bave sportom, te se nadam da ćemo ovu saradnju jačati i dalje i na taj način podstaći decu da kvalitetnije provode slobodno vreme i žive zdravijim životom. Na ovaj način dajemo mogućnost deci da se besplatno bave sportom. Mi u opštini Čukarica trudimo se da napravimo što više dečijih igrališta, što više terena i da damo mogućnost da se deca kroz sport razvijaju. Sport je najbolja stvar da se pravilno razvijaju”, poručio je Kolarić.


Institut za upravljanje nabavkom (ISM) objavio je da je indeks aktivnosti u uslunom sektoru SAD u septembru pao na 52,6 bodova, najniži nivo od polovine 2016. godine, dok je proizvodna aktivnost pala na najniži nivo u poslednjih 10 godina.\nMeđutim, krajem nedelje tržite se oporavilo jer su ojačale špekulacije o daljnjem smanjenju ključnih kamatnih stopa američke centralne banke.\nNakon slabih ekonomskih pokazatelja, trgovci na tržištu novca sada procenjuju da izgledi za smanjenje kamata Feda u oktobru iznose oko 77,5 posto, dok su još početkom nedelje iznosili 40 odsto.\n- Slabost pokazatelja, posebno iz neproizvodnog sektora, mogla bi da podstakne Fed na smanjenje kamata treći put ove godine - kaže direktorka u firmi "Bokeh Capital Partners" Kim Forest.\nUlagači se nadaju da bi, osim u oktobru, Fed mogao da smanji kamate još jednom do kraja godine, četvrti put u ovoj godini.\nPodršku tržištu pružio je i solidan izveštaj o zapošljavanju u SAD.\nU septrembru je broj zaposlenih porastao za 136.000, to je, doduše, nešto manji rast nego što su analiticari očekivali, ali veći nego mesec dana pre, pri čemu je stopa nezaposlenosti pala na 3,5 odsto, najniži nivo u 50 godina.\nTi podaci ublažili su strahovanja ulagača od oštrog usporavanja rasta američke ekonomije, dok je podatak da je prosečna satnica u septembru stagnirala u odnosu na avgust odagnao zabrinutosti u vezi sa jačanjem inflacije.\nS druge strane, tržišta su bila pod pritiskom zbog istrage o mogućem opozivu predsednika SAD Donalda Trampa, ali i zbog trgovinskog sukoba između SAD i Kine, kao i SAD i Evropske unije.


Toyota Mirai je novi “papamobil”\nJapanska konferencija katoličkih biskupa (CBCJ) uručila je poklon Papi Franji, automobil Toyota Mirai s pogonom na vodonik, posebno prilagođen za njegove potrebe putovanja.\nSvečanosti predaje ovog automobila, koja je održana u blizini papine rezidencije u Vatikanu, prisustvovali su Domeniko Makoto Vada, kao predstavnik Japanske konferencije katoličkih biskupa i Seiđi Okada, ambasador Japana pri Svetoj Stolici. Delegaciju Toyote činilo je šest predstavnika, predvođenih Miguelom Fonsekom, starijim potpredsednikom Toyote Motor Europe i Maurom Karučiom, izvršnim direktorom Toyote Motor Italia.\nOvaj automobil jedan je od dva Miraia koji su specijalno napravljeni u Toyoti i poklonjeni Japanskoj konferenciji katoličkih biskupa, a biće korišćen za papine potrebe tokom njegove predstojeće posete Japanu, u novembru ove godine.\nDužina “papamobila” je 5,1 metar, a visina (uključujući i krov) iznosi 2,7 metara, što omogućava papi da stoji kako bi prisutni mogli da ga vide. Mirai, reč koja na japanskom znači “budućnost”, prvi je serijski automobil u verziji limuzine, i s pogonom na vodonik, a pojavio se 2014. godine. Reč je o automobilu , s mogućnošću prelaska oko 500 kilometara bez ikakve emisije štetnih gasova, pokretanom sistemom gorivnih ćelija gde je voda jedina emisija.


16-07-2019 12:22 Svet Planeta\nKina ne namerava da razgovara o ideji zaključivanja trostranog sporazuma o nuklearnom oružju sa SAD i Rusijom, saopštio je zvanični predstavnik MIP Kine Geng Šuang.\n"U ovom trenutku ne vidimo razlog niti preliminarne uslove za učešće Kine u takvim razgovorima", prokomentarisao je kineski diplomata na brifingu.\nAmerički predsednik Donald Tramp predložio je da se zaključi sporazum "nove generacije" o ograničavanju nuklearnog oružja, u koji bi ušle SAD, Rusija i Kina i koji bi obuhvatao sve tipove nuklearnog oružja. Tramp nije saopštio o čemu se tu konkretno radi.\nŠuang je naglasio da je "Rusija više puta izražavala svoje mišljenje o stavu Kine po ovom pitanju".\nPredstavnici SAD već su krenuli za Ženevu, gde će sutra s kolegama iz Rusije razgovarati o zaključivanju trostranom sporazuma o nuklearnom oružju sa Kinom.\nMeđutim, Kina nije zainteresovana za tu inicijativu.\nPročitajte OVDE koje to Putinovo oružje Kinezi smatraju najstrašnijim.


Britanija bi mogla da jednostrano proglasi nezavisnost\nM. D. 28. avgusta 2016. 09:00\nU Londonu se razmišlja da Britanija jednostrano proglasi nezavisnost od EU čim zatraži da se poništi član pedeset iz ugovora o pristupanju Evropskoj uniji. Takvu ideju guraju tvrdokorni evroskeptici među torijevcima, nezadovoljni što se pokretanje postupka za izlazak iz Evropske unije odugovlači uprkos rezultatima referenduma. Ističe se da se više od 17 miliona Britanaca izjasnilo za izlazak iz EU i prigovara sadašnjoj vladi sa Terezom Mej na čelu da se ponaša kukavički.\nInicijativu je pokrenuo Ian Dankan Smit, bivši ministar rada, i jedan od najupornijih evroskeptičnih veterana. Torijevac je u autorskom tekstu u „Telegrafu” pozvao uspavane birokrate da se probude, shvate da su referendumski rezultati jasni i što pre, brzo, odsečno i hrabro, pokrenu proces s mrtve tačke.\n„Sasvim je jasno da referendum o ’bregzitu’ nije preporuka, već da nas on obavezuje da uspostavimo kontrolu nad našim granicama i zaustavimo priliv migranata iz EU, koji je prvi put u istoriji prevazišao alarmantni broj od milion ljudi”, naveo je Dankan Smit.\nOn opominje Britance da prestanu da kleče pred Briselom i povrate samopouzdanje.\nPoziva se na neimenovanog „moćnog švajcarskog pregovarača” koji u ime svoje zemlje sklapa trgovinske ugovore s EU. On mu je navodno nedavno rekao da Britanija još nije shvatila koliko je moćna. „Ako je mala Švajcarska mogla sa Briselom da napravi toliko mnogo trgovinskih sporazuma koji idu u prilog našem ekonomskom boljitku, zamislite samo koliko će njih kucati na vrata Londona. Treba da shvatite da ste Evropskoj uniji vi mnogo potrebniji nego što je ona vama”, kazao mu je Švajcarac.\n„Duge godine članstva u EU lišilo nas je samopoštovanja, a sada je pravo vreme da krenemo napred kao nezavisna država”, dodaje torijevac.\nKada se vratila sa odmora u Švajcarskoj (izbor nije slučajan jer je i Švajcarska van EU), premijerku Terezu Mej sačekao je novi plan o ubrzanom „bregzitu”. Po tom scenariju, čiji zagovornici nisu malobrojni, London jednostavno treba da obavesti Brisel da je Britanija izašla iz EU. Evropsko izdanje dobro obaveštenog dnevnika „Politiko” došlo je do saznanja kako se takva radikalna opcija ozbiljno razmatra i u vladi. Kako piše „Politiko”, britanska premijerka treba odmah da aktivira član 50 Ugovora Evropske unije iz Lisabona u Briselu i da istovremeno od britanskog parlamenta zatraži da „anulira” važenje tog ugovora iz 1972, to jest da ga proglasi nevažećim za London. Tek kada „unilateralno proglasi kontinuitet” treba da krene u pregovore sa EU o budućoj saradnji. To će, po mišljenju pojedinih uticajnih torijevaca, ojačati pozicije Londona u pregovorima s Briselom.\nStručnjaci iz briselskih krugova odbacuju ovakvu mogućnost i upozoravaju da bi takav ubrzani postupak bio nelegalan, zbog čega bi Evropska unija tužila Britaniju nekom od međunarodnih sudova zaduženih da rešavaju ovakve sporove.\nZagovornici radikalizacije smatraju pak da je demokratska volja naroda iznad birokratskih ugovora i akata EU i da je London dobio nalog da zemlji vrati nezavisnost.\nŠto se više bude čekalo, to će iskrsavati novi problemi, pa bi čak moglo da se desi da se nikad ne raspetljamo iz miliona zakonskih akata koje je Britanija kao članica EU uvela u svoj pravni sistem, dodaju evroskeptici. U prilog im idu medijski napisi iz kojih se vidi kako se tri ministarstva – zadužena za „bregzit”, spoljnu politiku i međunarodnu trgovinu – međusobno koškaju i oko prostorija i oko razgraničenja domena, a da još nijedno nije uspelo da pronađe ni polovinu potrebnih stručnjaka. Londonski „Gardijan” je čak objavio da se krnje i nepopunjeno ministarstvo za „bregzit” sastaje u lokalnom „Starbaksu”, gde razgovaraju o tome šta im je činiti. Dodatno ulje na vatrenu debatu dolile su spekulacije da Tereza Mej namerava da odloži pokretanje famoznog člana 50 o izlasku za još godinu dana.\nU međuvremenu, u najvećoj opozicionoj stranci teče suprotan proces. Oven Smit, najjači laburistički kandidat za preuzimanje kormila stranke od „nesposobnog” levičara Džeremija Korbina, juče je šokirao uzburkanu javnost još jednom novom opcijom. On će, obećava, blokirati u parlamentu pokušaj da se otpočne proces izlaska iz EU ukoliko Tereza Mej ne pristane na novi referendum. Oven zamera svom protivniku Korbinu da je suviše mlako vodio kampanju za ostanak Britanije u EU. Za razliku od Korbina, Oven je, kaže, i srcem i dušom za Evropu. Smatra da je narod bio prevaren i neobavešten i traži novi referendum.\nMalo je verovatno da je tako nešto moguće sada kada su se strasti oko sudbine Britanije toliko rasplamsale. Izvesnije je da će Britanija usred ovog vakuuma, kada se ne zna da li je još uvek u EU ili ne, ipak morati da izađe na nove prevremene izbore. A tada će bregzitovac Boris Džonson, bivši gradonačelnik Londona i sadašnji ministar spoljnih poslova, dobiti najzad svoju dugo priželjkivanu šansu – da postane premijer Velike Britanije.


ПАЖЉИВКОВА СМОТРА - Opština Vračar\nGradska opština Vračar, u saradnji sa Agencijom za bezbednost saobraćaja Republike Srbije, sprovela je danas finalno takmičenje „Pažljivkova smotra“, na kojem su učestvovali prvaci iz šest vračarskih osnovnih škola, koji su pobedili na prethodno održanim školskim takmičenjima.\n„Znam kakve ste pripreme prošli i da ste sa svojim učiteljima rešavali različite probleme i zadatke koji se odnose na bezbednost u saobraćaju, a kako biste se što bolje pripremili za takmičenje. Sve ono što ste naučili o saobraćaju dobro pamtite i poštujte sva pažljivkova pravila. Svi ste prošli kroz školsko takmičenje i zato ste danas ovde na opštinskom. Danas smo pripremili i nagrade, ne samo za pobednike i učesnike, već i za navijače, koji imaju mnogo razloga da bodre svoju školu i drugare“, izjavila je zamenica predsednika Opštine Vračar Radmila Sarić pozdravljajući prisutne prvake i njihove nastavnike.\nRadmila Sarić je istakla da Gradska opština Vračar veliku pažnju posvećuje bezbednosti u saobraćaju, naročito bezbednosti dece u saobraćaju. Ona je istakla da Opština ima Savet za bezbednost koji planira sve projekte koji se realizuju vezano za ovu oblast. To su pre svega podela sedišta za decu urasta od godinu dana, kojima se roditelji podsećaju i upozoravaju da se deca moraju voziti bezbedno u automobilima, a zatim i niz projekata koji se odnose na edukaciju dece.\nTokom takmičenja učesnici su pokazali zavidno znanje u poznavanju pravila i bezbednog učešća u saobraćaju kroz raznovrsna pitanja prilagođena njihovom uzrastu. Ekipe su davale odgovore na pitanja, pokazavši da je cilj ovog takmičenja postignut, a to je unapređenje njihovog znanja o saobraćaju.\nPo završetku takmičenja najboljima su nagrade uručili članovi Veća Biljana Rakić i Dejan Ribać, pomoćnik predsednik Marko Nikić i predsednik Saveta za bezbednost saobraćaja Gradske opštine Vračar Branko Stamatović. Pobedu je odnela ekipa OŠ „Sveti Sava“, dok su drugoplasirana i trećeplasirana ekipa iz OŠ „Vladislav Ribnikar“ i OŠ „Jovan Miodragović“.\nAgencija za bezbednost saobraćaja je za pokazano zavidno znanje, nagradila mališane vrednim nagradama, te su tako, pored pehara, medalja i diploma, svi članovi prvoplasirane ekipe dobili tablet računar, drugoplasirane bežične slušalice, a trećeplasirane Pažljivkov paket.


“Atos osiguranje” uz Kotorvaroške veterane - Atos osiguranje\n“Atos osiguranje” uz Kotorvaroške veterane\nDa se dobar glas daleko čuje najbolje svjedoči podrška „Atos osiguranja“ fudbalskim veteranima Kotor Varoša, koji već treću godinu djeluju u okviru Udruženja za promociju i značaj sportske rekreacije Kotor Varoš.\nBrojna gostovanja u zemljama bivše Jugoslavije i najava međunarodnih turnira u skorijoj budućnosti nisu ostala neprimjećena, a zahvaljujući podršci osiguravajućeg društva „Atos osiguranje“ fudbalski veterani iz Kotor Varoša su dobili novu sportsku opremu.\nRiječ je o 22 kompleta sportske opreme koji će biti promovisani na predstojećoj turneji u Sloveniji i Austriji, gdje će Kotorvarošani učestvovati na međunarodnim turnirima.\nDirektor banjalučke filijale „Atos osiguranja“ Goran Bunić je pohvalio napore i entuzijazam fudbalskih veterana u promociji zdravog života, sportskog duha, ali i lokalne zajednice.\n– Čuli smo da u Kotor Varošu postoji jedna zdrava sportska priča u kojoj su druženje i prijateljstvo bez granica na prvom mjestu. Slobodno mogu reći da je riječ o izuzetnim sportskim i ljudskim veličinama koji su u ovom trenutku najbolji ambasadori Kotor Varoša – istakao je Bunić i pozvao sve kotorvaroške privrednike da budu uz one koji vrijede.\nIgor Milanović, vlasnik Atos osiguranja, je sa zadovoljstvom prihvatio saradnju sa kotorvaroškim fudbalskim veteranima.\n– Atos osiguranje je prepoznalo aktivnosti kotorvaroških fudbalskih veterana, a zahvaljujući njihovim nastupima u inostranstvu i zemljama okruženja i mi ćemo biti dio sportske priče koja ima za cilj da promoviše rekreaciju i zdrav život – rekao je Milanović.\nKapiten kotorvaroških fudbalskih veterana Aleksa Vučanović se zahvalio rukovodstvu Atos osiguranja i pozvao i druge privredne subjekte da slijede njihov primjer.\n– Predvođeni sloganom „Za miran san“ nastavljamo sa planiranim aktivnostima, a uz podršku Atos osiguranja one će biti lakše ostvarive – poručio je Vučanović.\nNagradna igra OSIGURANJE UGOVORI, POKLONE OTVORI! : Dobitnici\nOdržan kolegijum direktora “Atos osiguranja”


Bojan T. Prodović\nDŽon Nezbit, Beograd\nHOFSTEDOV MODEL NACIONALNIH DIMENZIJA - sa posebnim osvrtom na vrednosne dimenzije srpske nacionalne kulture\nCilj rada je da se ukaže na značaj potpunog razumevanja uticaja nacionalne kulture, pozivajući se na analizu šest njenih dimenzija, pristupa postavljenog od strane holandskog autora Gerta Hofsteda. Pored objašnjenja načina rešavanja osnovnih pitanja i problema društva, Hofsted je, analizom navedenih dimenzija, dao veoma snažan podsticaj velikom broju interkulturnih istraživanja, kreirajući tako osnovu za sva dalja proučavanja uticaja nacionalne kulture na različite aspekte.\nPoseban fokus rada usmeren je na analizu vrednosnih dimenzija srpske nacionalne kulture, izdvajajući značaj Hofstedovih pretpostavki i realnog stvarnog stanja, uz pokušaj sistemskog i holističkog objašnjenja postojećeg odstupanja i njenih odlika.\nDILEMA MLADIH OSTATI ILI OTIĆI\nAutori u radu analiziraju različita obeležja mladih (studenske populacije) koja utiču na razmišljanja i delanja u pravcu emigracije. Upravo jedna takva njihova orijentacija upućuje na zaključak da je reč o njihovoj nedovoljnoj integraciji u društvu. Namera autora je da na osnovu iskazanih obeležja dokažu ili opovrgnu takvu konstataciju. Rad je obogaćen obiljem korisnih informacija, ali sa tendencijom da se iskazana saznanja moraju iskoristiti i poslužiti kao osnova za konkretne akcije ka rešavanju problema sa kojima se mladi suočavaju, a sve u cilju da dati podaci ne ostanu samo hrpa procenata.


Investicioni plan Srbija 2025: Najzahtevniji i najskuplji projekti u Vojvodini - Fruškogorski koridor, brza pruga...\nPokrajinska vlada smatra da je Investicioni plan Srbija 2025\nizuzetna šansa za razvoj infrastrukture, privrede i ekonomije cele Srbije.\nU Vojvodini su već spremni pojedini projekti iz plana koji je predstavio predsednik Aleksandar Vučić i koji će dodatno ubrzati ekonomski razvoj i smanjiti nezaposlenost.\nPokrajinska vlada će već od januara 2020. godine započeti sa pripremom projekata iz svoje nadležnosti i tako maksimalno pomoći realizaciju ovog zahtevnog nacionalnog plana.\nPosebno će biti važna saradnja sa lokalnim samoupravama na pripremi projekata u oblasti vodosnabdevanja i otpadnih voda.\nNacionalni investicioni plan 2025 predstavlja najvažniji zadatak u novijoj istoriji naše zemlje jer će njegovom realizacijom Srbija stići razvijenije zemlje i poboljšati ekonomski položaj svih građana, navodi se u saopštenju.\nap vojvodina autoput brza pruga fruška gora fruškogorski koridor investicije Novi Sad subotica ulaganje zrenjanin


Vesti online / Vesti / Srbija / "EU blaga prema Prištini, ali zato Beograd..."\nAmerika da obrati više pažnje na Balkan: Vilijam Montgomeri\n- Mislim da, nažalost, EU nije dovoljno pritisla (Albance) da to urade, a istovremeno vrše pritisak na Beograd da učini sve više i više. Tužna stvarnost je što je poglavlje 35 u pregovorima sa EU bilo prvo poglavlje koje je otvoreno i biće poslednje - rekao je Montgomeri.\n- Možda je ovo nediplomatski, ali bih vašem predsedniku savetovao da se zahvali i kaže da nameravate da radite ono što je vaš deo, ali sve dok Priština ne sprovede ovaj važan deo sporazuma koji je potpisan pre nekoliko godina, vi nećete više ništa da radite. "Nemojte sa nama ni razgovarati o Kosovu dok sve ostane kako jeste odnosno sve dok Priština i Kosovo ne sprovedu ovaj važan deo sporazuma" - to bih uradio da sam na mestu vašeg predsednika - rekao je Montgomeri.\nAlbanci nemaju ni želju, ni nameru\n- Kada god se neko drugo pitanje potegne stranke u Prištini će potegnuti neko srpsko pitanje, jer oni nemaju više nikakvu drugu politiku na kome zasnivaju svoj stav i to će se nastaviti. Biće stalna borba da se oni navedu da sprovedu sporazume koje su potpisali, a kamoli nešto drugo u budućnosti.\nSAD ne mari mnogo za Balkan\n- Mislim da je Srbija ostala mirna i tiha u ozbiljnom sukobu između Rusije, SAD i EU. Ovaj sukob se sve više zaoštrava svakim danom i nastaje koleteralna šteta u slučaju Srbije. Nema razloga zašto Srbija ne bi mogla da bude u prijateljskim odnosima sa Rusijom, a da u isto vreme ide ka EU. I Srbija je ipak ovde uhvaćena u velikom sukobu, ali to nije njena greška. Vaša vlada mora da nađe tanku liniju kako to da izbalansira, jer kako se bude taj sukob zaoštravao, tražiće se mesta širom sveta, gde će doći do glavnih sukoba, a Srbija je jedna od tih tačaka, a ništa nije kriva - istakao je Montgomeri.\nSrbija da se drži podalje od sukoba velikih sila\n- Ovde smo upali u klopku jer previše vremena trošmo na razgovore o tom centru u Nišu, umesto da se brinemo važnijim pitanjima. Mora da se pronađe način da se to reši, možda neće imati diplomatski status, ali da imaju određene privilegije da mogu da pribavljaju zalihe, da im se pomogne, sve može da se reši ako to ljudi žele. Previše vremena se troši na razgovore o ovom centru - dodao je on.\nIzbori - usporavanje napretka i reformi\n- Drugo, uvek je neizvesno šta će se desiti na izborima i da li će to dovesti do još veće većine u skupštini, pošto je poznato da je vaš predsednik poznat po unapređenju ekonomije i srpske privrede, ako znamo da će izbori biti najavljeni svi će razmišljati o kampanji i imenovanju novih ministara, tako da će to usporti procese ekonomskih reformi. Mislim da će se vaš predsednik opredeliti da nastavi kako je do sada da bi uspeo da sprovede sve zakone i reforme bez izbora - zaključio je Montgomeri.


Mirovni kvartet raspravlja o napadu na konvoj za Gazu\nDemonstracije pred američkom amabasadom u Bejrutu zbog podrške Izraelu, 7. jun 2010 godine\nBliskoistočni mirovni kvartet u kome su predstavnici Rusije, SAD, Evropske Unije i UN-a, danas se sastaje s jedinim zadatkom da raspravlja o prošlonedeljnom napadu na brod koji je nosio humanitarnu pomoć za Gazu i u kome je smrtno stradalo devet ljudi.\nDo ovog sastanka dolazi nakon što je Izrael odbio prijedlog generalnog sekretara UN Ban Ki-moon-a da jedan međunarodni panel provede istragu prošlonedeljnog napada na brod.\nIzraelski ambasador u Washingtonu Michael Oren izjavio je američkim medijima da Izrael može sam obaviti istragu u svojim oružanim snagama i da je sposoban to obaviti.\nOren je takođe rekao da se Izrael neće ispričati za incident koji se dogodio 31 maja i u kome je devet ljudi izgubilo život.\nU međuvremenu je francuski ministar spoljnih poslova Bernard Kouchner predložio da Evropska unija preuzme kontrolu saobraćaja prema Gazi s ciljem da se osigura dolazak humanitarne pomoći ali i da se spriječi dostava oružja.\n"Evropska Unija mora se angažirati politički ali I na sasvim konkretan način mnogo više nego dosada, da bi se došlo do trajnog mira," rekao je Kouchner u izjavi za BBC.\nU Istanbulu danas počinje regionalna konferencija azijskih zemalja i očekuje se da će se Turska založiti za osudu Izraela zbog napada na humanitarni konvoj.\nOd devet aktivista ubijenih u napadu na brod, osam su bili turski državljani a deveti je imao dvojno, američko i tursko državljanstvo.\nU Istambulu se očekuje prisustvo najmanje osam šefova država, uključujući predsjednika Irana kao i ruskog predsjednika vlade.\nIzrael je član ove grupacije ali se ne očekuje dolazak izraelskog predstavnika u Istambul.\nTurska je najvažniji partner Izraela u regionu, ali je incident od 31 maja veoma zaoštrio odnose između dvije zemlje i Turska je zaprijetila da će i vojna i trgovinska saradnja s Izraelom biti prekinute ako ne dodže do zvaničnog izvinjenja Izraela za napad na humanitarce.


Posle zimske pauze, rukometaši Dubočice nastavljaju sutra borbu za državnog šampiona - juGmedia\nPosle zimske pauze, rukometaši Dubočice nastavljaju sutra borbu za državnog šampiona\nNajbolji rukometni timovi Srbije vraćaju se na parket, nakon zimske pause od mesec i po dana, kako bi se borili za titulu državnog šampiona u nastavku ARKUS lige, a među njima su i rukometaši “Dubočice 54” Leskovac, koji će će sutra od 18.30 igrati protiv Dinama iz Pančeva.\nDo završetka prvog dela ARKUS lige preostala su tri kola, a u narednim redovima za vas analiziramo trenutni poredak na tabeli A grupe i mogući epilog u nastavku grupne faze.\nPodsetimo, leskovački rukometaši koji su već obezbedili svoje mesto u plej-ofu, u prvom delu prvenstva pobedli su sutrašnjeg protivnika sa 25:23.\nMeđutim, kako navode iz ARKUS lige, sutra ih očekuje nimalo lak posao i teško gostovanje Dinamu u Pančevu, zatim uloga domaćina protiv starog rivala Partizana, i na samom kraju daleko putovanje u Crvenku.\n“Da bi overili plasman u plej-of, Dinamu teoretski nedostaje još samo jedan bod, što za Pančevce ne bi trebalo da predstavlja težak zadatak. Posle utakmice sa Leskovčanima, koji su ih već jednom iznenadili, predstoje im dva lakša susreta. Dinamo će u 13. kolu putovati u Suboticu na gostovanje Spartaku, da bi potom ugostio Kikinđane”, navode iz ARKUS lige.\nTabela u ovom trenutku izgleda ovako: Vojvodina (21 bod), Partizan (18), Dubočica 54 (14) i Dinamo (13) se nalaze u gornjem delu i već su svi, osim Pančevaca, rezervisali kartu za plej-of, dok se u donjem delu nalaze Proleter (8), Spartak (6), Kikinda (4) i Crvenka (2).\nDirektan prenos utakmica kao i do sada možete pratiti preko Jutjub kanalu ARKUS lige, dok publici ne bude dozvoljeno da se ponovo vrati na tribine i bodri svoje favorite.\nOpada broj novoobolelih u Jablaničkom okrugu, od 186 rezultata 16 osoba pozitivno na korona virus\nDinamo izgubio od Domžale rezultatom 4: 1\nMinistarka Obradović: Medveđa često spominje u Vladi Srbije kao jedna od najaktivnih opština\nOpštine Medveđa, Lebane i Bojnik potpisali su danas sa ministarkom državne uprave i lokalne samouprave Marijom Obradović ugovore o korišćenju sredstava…\nPut od Dedine Bare, planinskog sela iznad Grdelice kod Leskovca, preko Vranja, Kladova i Beograda, pa ponovo povratak u Leskovac, posut je i trnjem i…


Direktor Narodne biblioteke Srbije, pisac Sreten Ugričić, dostavio je u toku dana ministru kulture Predragu Markoviću tražene informacije u vezi sa stavovima iznetim povodom spornog teksta savetnika predsednika crnogorske skupštine Andreja Nikolaidisa stavljajući na raspolaganje i svoju ostavku, saopšteno je iz Ministarstva kulture.\nMinistar je o ovom slučaju danas na sednici obavestio članove Vlade i naveo da će na osnovu informacija u naredna 24 sata, ako treba, da joj predloži neophodne korake uključujući i moguće razrešenje Ugričića i imenovanje v.d. direktora Narodne biblioteke Srbije.\n"Ministar kao i uvek u ovim situacijama podržava princip da se reaguje brzo i odlučno, ali nikad histerično", navedeno je u saopštenju.\nKako je tokom dana Ugričić ministru dostavio tražene informacije, stavljajući na raspolaganje, i svoju ostavku, a o tome detaljno obavestio i javnost, ministar će, kako se navodi, tokom sutrašnjeg dana obavestiti Vladu i javnost o svojim odlukama.\nSavetnik predsednika crnogorskog parlamenta Nikolaidis napisao je u autorskom tekstu da bi aktiviranje eksploziva u dvorani "Borik" za vreme proslave 20. godina Republike Srpske, bilo "civilizacijski iskorak".\nU izveštaju ministru Markoviću Sreten Ugričić, između ostalog, napominje da je Proglas "razumeo kao podršku slobodi izražavanja."\nMinistarstvo kulture je povodom ovog slučaja ukazalo u saopštenju da je prirodno što je "jedna krajnje ozbiljna tema, kakva je bezbednost lica na najvišim državnim funkcijama, posle objavljivanja podataka od strane policijskog vrha Republike Srpske, prouzrokovala čitav niz ozbiljnih i odgovornih aktivnosti istražnih i drugih nadležnih organa i u Republici Srpskoj i Bosni i Hercegovini i Srbiji."\nPritom je podosetilo da je na tlu Srbije, Makedonije, Bosne i Hercegovine, Hrvatske i Crne Gore u poslednjih 15 godina dolazilo do atentata na najviše predstavnike države ili istaknute javne ličnosti.\nObjavljivanje podataka o nađenom eksplozivu i naoružanju u hali "Borik" neposredno uoči proslave 20. godina Republike Srpske, kojoj su prisustvovali najviši predstavnici državne vlasti i crkveni velikodostojnici, kako se navodi, "pokrenulo je čitav niz novinskih tekstova i tekstova na društvenim mrežama koje od ove krajnje ozbiljne teme izvlače korist u vidu tržišne senzacije ili lične promocije."\nRezultat toga su, kako je navedeno, "i uzavrele medijske i političke strasti u kojima se mešaju podaci o ozbiljnim državnim aktivnostima na prevenciji i sprečavanju terorizma sa različitim apelima neformalnih grupa upućenih subjektima u javnosti".\nU žiži javnosti se tako našao i "Apel Foruma pisaca" koji poziva srpski PEN centar i NUNS da se oglase povodom pisanja jednog od vodećih beogradskih dnevnika o tom slučaju.


Na naš zahtev, Vlada Srbije podelila je nacrt najavljenih izmena Zakona o porezu na dohodak građana | Inicijativa „Digitalna Srbija“\nInicijativa „Digitalna Srbija“ i Vojvođanski IKT klaster obratile su se danas Vladi Srbije sa molbom da podeli nacrt izmenjenih članova Zakona o porezu na dohodak građana koji se odnosi na najavljeni Test samostalnosti i najavljene poreske olakšice jer smatramo da je u interesu IT sektora da u što kraćem roku što više detalja bude dostupno javnosti zarad lakšeg razumevanja najavljenih izmena.\nVlada Srbije podelila je sa nama prečišćen nacrt mere u kome je velikim slovima istaknut predloženi novi tekst koji definiše osnovna načela predloženih izmena. Napominjemo da je reč o nacrtu koji još uvek nije prošao nikakvu formalnu proceduru, pa su samim tim moguće izmene do usaglašavanja Zakona u Narodnoj skupštini.\nPodsetimo, suočeni sa činjenicom da će, pored drugih grana industrije, uvođenje Testa samostalnosti preduzetnika od sledeće godine uticati i na IT sektor, Inicijativa „Digitalna Srbija“ i Vojvođanski IKT klaster su se odazvali pozivu Vlade Srbije da daju svoje mišljenje u vezi sa planiranim merama. Ove dve organizacije su u konsultativnom procesu učestvovale u izradi predloga dodatnih podsticajnih mera koje će sprečiti nagle i, naročito za manje IT kompanije, finansijski negativne efekte izazvane uvođenjem Testa samostalnosti, te olakšati prelazak na novi sistem.\nNacrt izmenjenih članova Zakona o porezu na dohodak građana from InicijativaDigitalna\nZa mene je povratak u Srbiju bio jedna od najboljih stvari u životu\nGoogle postao član Inicijative „Digitalna Srbija“


Džordž Vašington: Ljudska sreća i moralna dužnost su neraskidivo povezani - 24vesti\nUbrzo su Džordž Vašington i ostali zemljoposednici postali nezadovoljni načinom na koji su se njihovi vladari, Britanci, ophodili prema njima.\nPočeli su da se raspravljaju sa njima i zahtevaju svoja prava. Kada su Britanci odbili, zemljoposednici su odlučili za rat. Džordž Vašington nije imao lak zadatak. Imao je armiju sačinjenu od farmera koja je trebalo da se bori protiv obučenih britanskih vojnika. Uprkos tome, uspevao je da održi svoju vojsku na okupu.


Reč je o Predlogu deklaracije o osuđenima za ratne zločine na prostoru BiH u periodu od 1992. do 1995, čiji je predlagač predsedavajući Kluba poslanika SDA Adil Osmanović. U deklaraciji se navodi da su svi građani, javna i privatna pravna lica obavezna da u celosti poštuju sve pravosnažne presude domaćih i međunarodnih sudova, a naročito one koje se odnose na ratne zločine.\n- Pozivamo sve u BiH da ni na koji način ne dovode u pitanje i da ne iskazuju nepoštivanje prema pravosnažnim presudama za ratne zločine na teritoriji BiH, a naročito na način da se osobama osuđenim za ratne zločine dodeljuju priznanja, nagrade i privilegije, i da se po njihovim imenima nazivaju ulice, trgovi, institucije i ostali javni objekti. Pozivamo institucije u BiH da takve odluke ponište i stave van snage – piše u Predlogu deklaracije.\nNjom se poziva Savet ministara BiH da hitno u parlamentarnu proceduru uputi predlog zakona kojim će se zabraniti i sankcionisati negiranje genocida, holokausta i drugih ratnih zločina utvrđenih pravosnažnim presudama domaćih i međunarodih sudova, kao i glorifikovanje ratnih zločina i zločinaca.\nIstovremeno, Bošnjacima je trn u oku to što je studentski dom u Palama nazvan po prvom predsedniku RS Radovanu Karadžiću, kao i zahvalnice koje je Narodna skupština dodelila Karadžiću, Biljani Plavšić i Momčilu Krajišniku.\nIndikativno je da u je u fokusu Osmanovićeve deklaracije samo protekli rat, dok, primera radi, u FBiH postoje ulice i škole nazvane po zločincima iz Drugog svetskog rata.\n- Vidljivo je da oni nisu radili na istinskom pomirenju, da su često zloupotrebljavali i porodice žrtava. Činjenica je da su imali i imaju snažan politički uticaj na pravosudne institucije na nivou BiH – kaže Košarac.\nDodaje da RS ima „odgovoran pristup ratnim zločinima, a to potvrđuju i dve međunarodne komisije koje su formirane“.\n- Istina je da smo u tome usamljeni, ali ne odustajemo od toga da se utvrde činjenice o događajima u proteklom ratu – kaže Košarac.\nDirektor Republičkog centra za istraživanje rata RS Milorad Kojić smatra da je Predlog deklaracije „nastavak njihovog projekta s ciljem da se delegitimiše Srpska i da se prikaže kao genocidna tvorevina“. Kojić naglašava da je najveći problem u tome što bošnjačka strana uporno insistira da sudske presude budu isključivi osnov za utvrđivanje činjenica i da se na njima baziraju buduća društvena i socijalna kretanja.\n- Problem je što su te presude isključivo bazirane na tome da se Srbi osude, a pravosudne institucije se uopšte nisu bavile stradanjem Srba. Primera radi, u srednjem Podrinju je stradalo 3.670 Srba, a nema nijedne pravosnažne presude, dok imamo oslobađajuću presudu Naseru Oriću. Dakle, bilo bi predstavljeno da su stradali samo Bošnjaci, što ne odgovara činjenicama. Sada žele da donesu zakon kako bi svako ko iznosi činjenice drugačije od takvih presuda mogao da odgovara. Ako bi neko napisao knjigu u kojoj iznosi podatke suprotne od političkih presuda, ne bi mogao da je publikuje. Na kraju, i ova moja izjava mogla bi da bude predmet krivične istrage - tvrdi Kojić.\nPrema njegovim rečima, sledeći korak je verovatno unošenje takvih „činjenica“ u udžbenike, što je, kako kaže, nedopustivo jer onda bi istoriju pisale sudije, a ne istoričari.\n- Na taj način se stvara jedna vrsta unitarne BiH u kojoj bi Srbi bili svedeni na nacionalnu manjinu ili na nivo statističke greške kao u FBiH. To je projekat koji su napravili 1992, nisu ga proveli u ratu i nastavili su na ovaj način – zaključuje Kojić.\nLetić: Licemeran potez SDA\nPrema njenim rečima, u jednom trenutku moramo da imamo dovoljno zrelosti da se distanciramo od ljudi kojima je zakonski utvrđeno da su odgovorni za ratne zločine.\n- Ali, iako je formalno rat stao pre više od 20 godina, iako postoje sudovi koji rade na procesuiranju raznih zločina, još nemamo kao društvo jedinstven stav prema tome. Kada deklaraciju podnesu akteri iz nacionalnih stranaka, to ima drugačiju konotaciju. To bi trebalo da bude nešto što bi možda građanska opcija mogla da predloži, oni koji u svojim redovima nisu radili ono što želi da odstrane tom deklaracijom. Ali, ne možete kao SDA izaći sa tom vrstom deklaracije i zahtevati da se ostali oglase, a vi u svojim redovima i u svojoj političkoj stranci imate ljude koji su osumnjičeni ili osuđeni ratni zločinci. U suštini, samo šalju licemernu poruku da je to više politički cilj, nego građanski, ljudski čin – kaže Letićeva za Srpskainfo.\nOsmanović: U narednih 10 dana razgovori SDA sa SNSD\nOTVORENA INICIJATIVA SDA Osmanović: Predložili smo osnivanje dva nova ministarstva u Savetu ministara BiH\nGRAĐANSKA INICIJATIVA U NS RS Poslanici odlučuju hoće li deca u Srpskoj dobijati besplatne udžbenike


Tramp potpisao zakon i dekret kojima SAD kažnjavaju Kinu - Teslavision\nZakonom se predviđaju sankcije za kineske zvaničnike umešane u nametanje vlasti Pekinga Hongkongu.\nTramp je uz to izdao i dekret kojim se obustavlja američki preferencijalni tretman Hongkonga.\nTa dva poteza su deo ofanzive Trampove administracije na Kinu zbog, kako on naziva, nepravednog postupanja te rastuće azijske supersile, koja je, kako smatra Tramp, sakrila detalje o prenošenju korona virusa s čoveka na čoveka.\nOdluke Trampove administracije protiv Kine su gotovo svakodnevne dok je on pod kritikom zbog porasta broja slučajeva KOVID-19 u Sjedinjenim Državama, i dok radi na predstavljanju svog očekivanog demokratskog izazivača, bivšeg potpredsednika Džoa Bajdena, kao slabog prema Kini.\nOdnosi Sjedinjenih Država i Kine su u padu. Otkad su te dve države potpisale prvu fazu trgovinskog sporazuma, pregovori o tome su u zastoju bez nade da će se pokrenuti pre novembarskih predsedničkih izbora u SAD.\nPrevious : U SAD smrću završena svadja zbog nekorišćenja maske\nNext : Insajder: Ukinute presude naučniku Mentusu i aktivisti Šljapiću, noćas izlaze na slobodu


Novi migrantski režim u regionu ?\nIzvor: Press, 09.Feb.2016, 16:31\nAustrijski ministar Sebastijan Kurc, najavio je danas da će njegova zemlja znatno smanjiti prijem izbeglica u odnosu na prošlu godinu, a Hrvatska saopštila da u zemljama regiona stupa na snagu novi režim prevoza i smeštaja migranata.\nKurc je u Beogradu izjavio da je Austrija svesna da njeno ograničenje prijema migranata može imati posledice po zemlje duž balkanske >> Pročitaj celu vest na sajtu Press << rute.\nDetalji "novog migrantskog režima" zasad nisu poznati, a jasno je da je reč o parcijalnim rešenjima, u odsustvu "sveobuhvatnog evropskog rešenja", koje još od prošle godine, od prvog talasa izbeglica iz Sirije i još nekih zemalja, postoji samo kao termin.\nAustrijski ministar je podsetio da je njegova zemlja prošle godine primila 90.000 tražilaca azila.\n"Ove godine ne možemo da primimo toliki broj i zato je naša vlada ograničila prihvat izbeglica", rekao je Kurc i dodao da će ta brojka biti oko 37.000.\n"Svesni smo da ta odluka može imati posledice po zemlje duž balkanske rute. Zato mi je bilo važno juče u BiH, ali i danas u Srbiji da informišem vlade da je moguće da dođe do promene situacije, ali i da smo spremni da podržimo vlade u cilju smanjenja talasa", podvukao je Kurc.\nPrema njegovim rečima, moraju se preduzimati nacionalne mere, jer smo na to prinuđeni.\nIz Zagreba je gotovo istovremeno stigla vest da zatvara izbeglički kamp u Slavonskom Brodu.\nNovi ministar unutrašnjih poslova Vlaho Orepić tvrdi da na snagu stupa novi režim prevoza, prihvata i informisanja izbeglica kroz zemlje regiona, a na osnovu dogovora vlada tih država.\nIsta sudbina će zadesiti i kampove u Srbjii i Sloveniji, tvrdi Orepić.\nOn navodi da se izbeglice ubuduće ni trenutka neće zadržavati na teritoriji Hrvatske, već da će vozovima biti prevoženi do odredišta.\nTakav način prevoza je dogovor vlada Srbije, Makedonije, Slovenije, Austrije i Hrvatske, kaže hrvatski ministar.\nPremijer Srbije Aleksandar Vučić izjavio je danas da će Srbija učestvovati u rešavanju migrantske krize, ali ne na štetu svoje ekonomije.\nPremijer Vučić je istakao da bi voleo da se nađe sveobuhvatno evropsko rešenje za migrantsku krizu, ali da se plaši se da ga nećemo videti u skorije vreme.\nOn je istakao da Srbija neće podizati zidove, ali da će umeti da zaštiti svoju granicu i istakao da postoje linije preko kojih neće preći, odnosno da neće dozvoliti da Srbija bude ekonomski ugrožena zbog migranata.\n"Postoje granice do kojih Srbija može da ide, ali i granice preko kojih Srbija ne može dozvoliti da se ide jer bi onemogućile dalji ekonomski razvoj", rekao je Vučić.


Krivokapić: O poništenju izbora ako opozicija predloži zakon | BN\nKrivokapić: O poništenju izbora ako opozicija predloži zakon\nPredsednik crnogorskog parlamenta Ranko Krivokapić poručio je danas da je spreman da u dnevni red sednice Skupštine stavi zahtev opozicionog Demokratskog fronta (DF) za usvajanje posebnog zakona kojim bi se rezultati predsedničkih izbora proglasili nevažećim ako opozicija dostavi parlamentu takav zakonski akt.\nRepublika Srpska 25.04.2013 | 19:00\nPredsednik crnogorskog parlamenta Ranko Krivokapić poručio je danas da je spreman da u dnevni red sednice Skupštine stavi zahtev opozicionog Demokratskog fronta (DF) za usvajanje posebnog zakona kojim bi se rezultati predsedničkih izbora proglasili nevažećim ako opozicija dostavi parlamentu takav zakonski akt. "Zahtev DF-a, koji se odnosi na usvajanje posebnog zakona u Skupštini Crne Gore, kojim bi se rezultati predsedničkih izbora proglasili nevažećim, potrebno je imati u formi Predloga zakona i u tom slučaju sam ga spreman uvrstiti u dnevni red prve naredne sednice parlamenta", navodi se u pismu koje je Krivokapić uputio lideru DF-a Miodragu Lekiću. Krivokapić je kazao da bi, u slučaju da takav zakon bude usvojen, bio dužan da raspiše nove izbore za predsednika Crne Gore. "Ukoliko bi takav Predlog zakona bio usvojen, moja ustavna i zakonska obaveza bila bi da, kao predsednik Skupštine, raspišem nove predsedničke izbore, u skladu sa najvišim demokratskim izbornim standardima i puno poštovanje Ustava Crne Gore", naveo je on. Krivokapić je podsetio da je zahtev za pokretanje parlamentarne istrage, povodom afere "Snimak", već uvrstio u dnevni red sednice Skupšrine Crne Gore koja treba da počne u utorak, 30. aprila. "I ovim putem potvrđujem spremnost da, shodno dogovoru sa Kolegijuma predsednika Skupštine Crne Gore, podržim i pokretanje parlamentarne istrage", kazao je on. Krivokapić je izrazio nadu da će ovi njegovi stavovi pomoći da opozicija, u kompletnom sastavu, učestvuje u radu crnogorskog parlamenta. Lekić je ranije danas izjavio da će od odgovora Krivokapića u vezi s opozicionim zahtevima, povodom predsedničkih izbora, zavisiti dalji odnos DF-a prema parlamentu. On je novinarima, nakon susreta sa Krivokapićem, kazao da predsednik crnogorskog parlamenta ima određenih razumevanja prema opozicionim zahtevima. "Krivokapić je izrazio razumevanje prema nekim našim stavovima, dok prema drugim ima rezervu a mi insistiramo na celovitosti naših predloga. U zavisnosti od njegovog stave, koji će saopštiti, mi ćemo odlučiti kako ćemo se dalje odnositi prema radu Skupštine Crne Gore", naveo je Lekić. U Crnoj Gori i dalje traje politička kriza nakon predsedničkih izbora na kojima je, prema rezultatima Državne izborne komisije, pobedio predsednički kandidat DPS-a i aktuelni šef države Filip Vujanović, dok Izborni štab Lekića ne priznaje te rezultate i traži nove izbore. Opozicija je na protest 20. aprila u Podgorici zatražila od Krivokapića, premijera Mila Đukanovića i stranaka vladajuće koalicije da se usvoji poseban zakon kojim bi se poništili rezultati predsedničkih izbora održanih 7. aprila i raspisalo novo glasanje za šefa države. Oni su zatražili i da se dvotrećinskom većinom izabere državni tužilac Crne Gore, da se krivično-pravno procesuiraju akteri afere "Snimak" i sprovede parlamentarna istraga o toj slučaju. U suprotnom, opozicija je najavili organizovanje novog protesta. Đukanović je u sredu kazao da će se Vlada Crne Gore o zahtevima opozicije za poništenje predsedničkih izbora i raspisivanju novog glasanja za šefa države izjasniti sutra. DF je ranije odlučio da do daljnjeg bojkotuje rad crnogorskog parlamenta, dok su ostale opozicione stranke Socijalistička narodna partija i Pozitivna Crna Gora saopštila da će prisustvovati sednicama Skupštine.\nLekić počeo da uslovljava iako je izgubio na izborima, to je svojstveno za osobe koje Crnu Goru ne smatraju svojom državom, nego svim silama nastoje da destabilišu Crnu Goru. Živjela Crna Gora Država Crnogoraca!!


Tehničar u proizvodnom sektoru\nKao uspešna kompanija koja posluje sa najvećim svetskim proizvođačima u različitim oblastima u svom proizvodnom sastavu raspolažemo proizvodnjom agrohemikalija, proizvodnjom i doradom semena, proizvodnjom plastične ambalaže, štampariju kao i distributivni centar za agrohemikalije i seme.\nU duhu dobre proizvođačke prakse kompanija Chemical Agrosava pokreće novu fabriku za proizvodnju hrane za kućne ljubimce (DRIED PET FOOD) u Šimanovcima. Fabrika je najsavremenijeg tipa na Balkanu.\nU skladu sa tim, kompanija je u procesu formiranja tima za proizvodnju, pa je potreban veći broj izvršilaca.\nPozicija: Tehničar u proizvodnom sektoru\nDa biste bili deo našega tima potrebno je da ste osoba:\nsa završenim III / IV stepenom obrazovanja, prehrambenog, hemijskog, poljoprivrednog, mašinskog ili elektro usmerenja,\nželjna učenja, usavršavanja, napredovanja i rada na savremenoj opremi,\nkoja brzo i lako uspostavlja komunikaciju i koja je tolerantna,\norjentisani ka timskom radu, pedantna i posvećena poslu.\nObuku na najsavremenijim mašinama\nOčekujemo Vaše prijave i uspešan zajednički rad.


DVD Compani Vaš izbor!\nDVD Company > Pvc stolarija > Pvc stolarija Beograd\nTeritoriju Beograda karakteriše veliki broj stambenih jedinica bilo da se radi o privatnim kućma ili stambenim zgradama. Većina objekata je izgrađena u vreme kada nisu morali da zadovolje zahteve energetske efikasnosti. Stalni porast cene energenata sa jedne strane i potreba stanovništva da smanji iznos na računima sa druge strane dovela je do masovne zamene dotrajale i neekonomične stare stolarije. Direktna posledice činjenice da se kroz prozore ostvaruju najveći energetski gubici je da se prvi radovi vezani za povećanju energetske efikasnosti objekata odnose na zamenu starih prozora.\nUzimajući u obzir klimatske uslove koji vladaju u Beogradu, česte košave, kao i veliku buku koja je karakteristična za sve prestonice, ali i potrebu savremenog čoveka za estetikom i komforom, tržište Beograda je osvojio, kao idealan proizvod svojim izuzetnim karakteristikama, PVC prozor. Sve češće se može videti i na kućama, ali i na zgradama i poslovnim prostorima. Obezbeđuje:\njednostavno rukovanje i različite načine otvaranja\nširok spektar boja i oblika.\nDVD Compani je firma koja se bavi proizvodnjom i ugradnjom pvc stolarije na teritoriji grada Beograda. PVC prozori po meri u svim oblicima i dimenzijama se izrađuju od profila renomiranog nemačkog proizvođača INOUTIC (Thyssen). Pored bele u našoj ponudi se nalaze i sledeće boje: mahagoni, orah i zlatni hrast. Naša kompanija je u potpunosti okrenuta zahtevima klijenata i svojim iskustvom i znanjem je profesionalno osposobljena da potencijalnim kupcima bude idealan konsultant i izvođač radova. Za sva pitanja budite slobodni da nas kontaktirate na e-mail adresu: dvdcompani@gmail.com ili popunjavanjem kontakt formulara.


ACFE Srbija – Udruženje sertifikovanih istraživača prevara Srbije\nUdruženje sertifikovanih istražitelja prevara Srbije (ACFE Srbija) je dobrovoljno, nevladino i neprofitno udruženje, osnovano u aprilu 2019. godine, na neodređeno vreme, sa sedištem u Beogradu, Kamenička br. 6, čiji je osnovni cilj da služi zajednici kroz promovisanje borbe protiv prevara i korupcije, pre svega kroz efikasnije otkrivanje prevara i korupcije, njihovo sprečavanje, odnosno prevenciju. Pored navedenog, Udruženje se bavi i širenjem znanja i svesti iz oblasti sprečavanja i prevencije prevara i korupcije, kako među profesionalcima, licima koje obavljaju javne funkcije, tako i u široj javnosti.\n1) Promoviše aktivnosti u cilju otkrivanja i sprečavanja prevara;\n2) Kreira svest među svojim članovima, profesionalcima i široj javnosti o važnosti borbe protiv prevara;\n3) Promoviše funkciju Sertifikovani istražitelj prevara u poslovnom okruženju, privatnom i javnom sektoru, akademskoj zajednici i u društvu;\n4) Promoviše i podstiče prihvatanje etičkih i profesionalnih standarda Udruženja a u cilju obezbeđivanja integriteta i objektivnosti Sertifikovanih istražitelja prevara;\n5) Organizuje, samostalno ili u saradnji sa drugim organizacijama, treninge, predavanja, stručne skupove, savetovanja, seminare i druge oblike edukacije u oblasti sprečavanja prevara, namenjene članovima Udruženja i ostalim zainteresovanim licima a u cilju podizanja profesionalnih standarda;\n6) Omogućuje kontinuirano stručno usavršavanje i edukovanje Sertifikovanih istražitelja prevara i ostalih članova Udruženja, a sa ciljem podizanja profesionalnih standarda;\n7) Podstiče kontakt i komunikaciju između članova Udruženja, kao i između lica koja se bave istraživanjem i prevencijom prevara;\n8) Uspostavlja i unapređuje saradnju sa domaćim i stranim institucijama se sličnim oblastima interesa i nadležnosti.\nČlanovi Udruženja mogu biti isključivo lica koja su članovi međunarodne Asocijacije sertifikovanih istražitelja prevara (na engleskom jeziku: Association of Certified Fraud Exeminers, ACFE).\nMeđunarodna Asocijacija sertifikovanih istražitelja prevara (Association of Certified Fraud Exeminers, ACFE) je najveća na svetu organizacija protiv prevara koja obezbeđuje edukaciju i sertifikaciju u oblasti prevencije i detekcije prevara. Sa više od 85,000 hiljada članova širom sveta, asocijacija smanjuje prevare u poslovnom okruženju širom sveta, bavi se njihovom prevencijom i otkrivanjem i osigurava poverenje javnosti u integritet, objektivnost i profesionalizam unutar profesije. Sedište organizacije je u Ostinu, Teksasu, a osnovana je 1988. godine (više o samoj organizaciji možete saznati na zvaničnoj internet prezentaciji https://www.acfe.com)


Kalanovićeva: Budžet NIP-a 26 milijardi dinara u 2010. (VIDEO) :: EMG :: Ekonomske vesti iz Srbije\n22. februar 2010. | 14:59\nMinistarstvo za Nacionalni investicioni plan (NIP) finansiraće ove godine projekte vredne 26 milijardi dinara, izjavila je danas ministarka za NIP Verica Kalanović. Na konferenciji za novinare u Vladi Srbije Kalanovićeva je kazala da će biti finansiran isključivo razvoj infrastukture i da je najveći deo novca, ukupno 18,4 milijarde dinara, izdvojen za putnu infrastrukturu.\nPrioritet će, prema njenim rečima, imati već započeti projekti, kojih ima 192 i čine polovinu ovogodišnje liste, a isto će važiti i za višegodišnje projekte koji budu započeti u 2010.\nKalanovićeva je rekla da je za projekte iz NIP-a odnosno 15,5 milijardi dinara obezbeđeno iz republičkog budžeta, dok će iz projektnih zajmova biti pokriveno 10,5 milijardi dinara investicija.\n“I ove godine, nećemo finansirati ništa drugo sem razvoja infrastrukture: putne, železničke, komunalne infrastrukture, kao i infrastrukture u obrazovanju, energetici, ekonomiji, kulturi i zdravstvu. Nećemo finansirati opremu, tekuće održavanje, papire i konsalting, ni kuće koje upravljaju projektima”, rekla je Kalanovićeva.\nZa putnu infrastrukturu od nacionalnog značaja, pet milijardi dinara predviđeno je za radove na Koridoru deset i to za deonicu od Horgoša do Novog Sada i tunel Straževica. Dve milijarde dinara odvojene su za početak auto-puta od Beograda ka južnom Jadranu, i to za 12,5 kilometra deonice od Uba do Lajkovca.\nOd regionalnih projekata, novcem iz Nacionalnog investicionog plana finansiraće se nastavak izgradnje auto-puta od Kragujevca do Batočine za šta je izdvojeno 800 miliona dinara i prva faza gradnje mosta Zemun-Borča, za koju je namenjeno 5,7 milijardi dinara.\nPored toga, za prvu fazu izgradnje regionalnog puta Novi Pazar-Sjenica-Aljinoviće rezevisano je 1,02 milijarde dinara, a za granične prelaze predviđeno 100 miliona dinara.\nU lokalne projekte putne infrastrukture, njih 75, biće uloženo 2,4 milijarde dinara i biće realizovani u 51 opštini i 24 grada.\nU 126 projekata namenjenih razvoju komunalne infrastrukture biće uloženo 60,2 miliona evra iz donacija i kredita i 1,76 milijardi dinara iz budžeta.\nTim delom NIP-a obuhvaćeni su, između ostalog druga faza programa pomoći u oblasti vodosnabdevanja opštinama Vršac, Kraljevo, Šabac, Smederevo, Loznica i Pančevo i početak programa pomoći namenjenog opštinama Vranje, Leskovac, Pirot, Trstenik, Jagodina i Aleksinac.\nUkupno 1,3 milijarde dinara izdvojeno je za 27 projekata ekonomske infrastrukture. Od toga, za gradnju industrijskih zona, njih 16, predviđeno je oko 582 miliona dinara, za pet projekata turističkih zona oko 700 miliona dinara, a za šest biznis inkubatora 45 miliona dinara.\nTri milijarde dinara namenjeno je za razvoj zdravstvene, obrazovne, kulturne i sportske infrastrukture u koje, između ostalog, spadaju, rekonstrukcija Narodnog muzeja u Kruševcu, izgradnja studentskog doma u Nišu i rekonstrukcija i dogradnja klinike za kardio-hirurgiju u Kliničkom centru u Nišu.\nZa rekonstrukciju i izgradnju vrtića, koji se od ove godine finasnira iz NIP-a prijavilo se 51 opština, a ove godine će početi rad na projektima u 14 opština u vrednosti od 415 miliona dinara.\nKalanovićeva je navela da je tokom prošle godine sa 1,9 milijardi dinara iz NIP-a u projektu razvoja lokalne infrastrukture u 40 najnerazvijenijih opština napravljeno 43 kilometra lokalnih puteva, jedan most, 32,8 kilometara vodovodne mreže, 15,3 kilometara kanalizacije, pet rezervoara za pijaću vodu, kao i rekonstrukcija pet škola, dve fiskulturne sale, dva obdaništa, šest otvorenih sportskih terena i jedan Dom kulture.\nNa sličan način će, kako je navela, i na kraju ove godine moći da se izmere efekti ulaganja iz Nacionalnog investicionog plana.\nTeme: Investicije, Infrastruktura\nLičnosti: Verica Kalanović\nInstitucije: Ministarstvo za NIP\nKorman polje spremno za kooperante FIAT-a od polovine 2010.\nMilion i po evra za šest opština\n14. januar 2009. 16:01 |\n„Koridor 10 nije ugrožen“\n05. decembar 2008. 10:12 |\nNovi Sad nudi investitorima 14 parcela\nPotpisan predugovor o mostu Zemun-Borča (VIDEO)\nMrkonjić: Završetak Koridora 10 do 1. maja 2012. (VIDEO)\n25. decembar 2009. 13:12 |